title: Gillette

text: Brittiläinen sanomalehti Daily Mail raportoi vuonna 2009 Britannian kuluttajansuojajärjestö OFT:n tutkivan Gilletten omistavaa Procter & Gamblea ja Gilletten tuotteita myyviä vähittäiskauppiaita hintakartellista. Lehti kritisoi myös Gilletten terien hinnoittelua: partateräteollisuuden sisäpiiriläinen kertoi lehdelle yhden Gillette Fusion Power -partateräkasetin valmistushinnan olevan enintään 5 Englannin penniä ja pakkausmateriaalin 2 penniä lopullisen vähittäismyyntihinnan ollessa 2,43 puntaa per teräkasetti.


title: Gillette

text: Vuonna 2016 Gillette tuomittiin Ranskassa vuodesta 2003 vuoteen 2006 toimineesta hintakartellista johon oli Gilletten lisäksi osallistunut kaksitoista muuta kodinhoito- ja hygienatuotteiden valmistajaa. Ranskan kilpailuviranomaisen Autorité de la concurrencen mukaan kartelli vahingoitti kuluttajia ja kansantaloutta, sillä se kohdistui usein välttämättömiin kuluttajatuotteisiin markkinoilla joilla kilpaili vain harvoja yrityksiä. Gillette tuomittiin maksamaan sakkoja lähes 75 miljoonaa euroa.


title: Gillette

text: Gilletten moniteräisiä partahöyliä on kritisoitu parodian ja satiirin keinoin yhtiön ensimmäisestä moniteräisestä höylästä alkaen. Vuonna 1975 yhdysvaltalainen viihdeohjelma Saturday Night Live esitti sketsissään kolmiteräisen "Triple-Trac" -partahöylän joka parodioi Gilletten kaksiteräistä Trac II -partahöylää. Vuonna 2000 ohjelma parodioi Gilletten Mach3-partahöylää fiktiivisellä "Platinum Mach 14" -partahöylällä. Myös Mad TV -sketsiohjelma parodioi Mach3-höylää omassa sketsissään. Uutissatiirisivusto The Onion julkaisi Mach3:a satirisoivan artikkelin otsikolla "Fuck Everything, We're Doing Five Blades" vuonna 2004, lähes kaksi vuotta ennen Gilletten viisiteräisen Fusion-partahöylän julkaisua.


title: Terttu Autere

text: Terttu Autere (s. 1941) on hämeenlinnalainen kirjailija. Hänen teoksensa kertovat naisten ja tyttöjen elämästä, ja niitä on sanottu hyvän mielen kirjallisuudeksi tai joskus myös romanttiseksi viihteeksi.


title: Terttu Autere

text: Autere on eläkkeellä oleva äidinkielen ja historian lehtori.


title: Mimico

text: Mimico on Toronton lounainen kaupunginosa ja entinen kaupunki (town). Mimicon kunta perustettiin vuonna 1911, kun se erotettiin Etobicokesta, johon se liitettiin uudestaan vuonna 1967. Etobicoke liitettiin vuonna 1998 Torontoon.


title: Mimico

text: Mimicoa rajoittavat pohjoisessa Evans Avenue, Algoma Street ja Manitoba Street, etelässä Ontariojärvi ja lännessä Dwight Avenue ja St. George Street. Idässä Mimicon raja kulkee Fleeceline Roadin ja Louisa Streetin puolivälissä.


title: Seitsemän tuntia onnehen

text: Seitsemän tuntia onnehen on Harry Bergströmin säveltämä valssi vuoden 1942 elokuvasta "Morsian yllättää". Sanat kappaleeseen on tehnyt Ela eli Eine Laine. Alkuperäisen levytyksen on tehnyt Olavi Virta Rytmi-orkesterin säestämänä.


title: NHL:n varaustilaisuus 1987

text: NHL:n varaustilaisuus 1987 oli NHL:n 25. vuotuinen . Se järjestettiin 13. kesäkuuta Joe Louis Arenalla, Detroitissa. Tilaisuudessa varattiin kaikkiaan 252 pelaajaa, ja ensimmäisenä varaajana Buffalo Sabres valitsi Pierre Turgeonin.


title: Parmigianino

text: Parmigianino (Parmeggianino), oikealta nimeltään (Girolamo) Francesco (Maria) Mazzola (1503 - 1540) oli italialainen manieristinen taidemaalari, jonka tunnetuimpia teoksia ovat "Pitkäkaulainen madonna", freskot Fontanellaton linnassa ja "Pyhän Hieronymoksen näky" (1527). "Pikku parmesaania" tarkoittava lempinimi Parmigianino viittaa syntymäpaikkaan Parmaan.


title: Parmigianino

text: Parmigianino oli keskeinen Italian manierismin maalari ja myös varhainen etsaaja, joka toimi Firenzessä, Roomassa, Bolognassa ja Parmassa. Hän oli yksi Giorgio Vasarin taiteilijaelämäkerroissa kuvatuista taiteilijoista.


title: Parmigianino

text: Venytetyt muodot sekä valojen ja varjojen jyrkät vastakohdat ovat tyypillisiä Parmigianinon maalauksille. Hänen henkilöhahmojaan on sanottu henkistyneen kauniiksi.


title: Jyväskylän Pallokerho

text: Jyväskylän Pallokerho ry (JyPK) on erityisesti nais- ja tyttöjalkapalloon suuntautunut seura. Kaudella 2018 seuran edustusjoukkue pelaa Naisten Liigaa ja B-tyttöjen joukkue B-tyttöjen SM-sarjaa. Edustusjoukkueen valmentaja on Jukka Västinen ja kaudella 2018 joukkue pelaa kotiottelunsa pääsääntöisesti Vaajakosken liikuntapuistossa.


title: Jyväskylän Pallokerho

text: JyPK järjestää vuosittain juniorijalkapalloturnaukset sekä pojille (Jyväskylä Cup) että tytöille (Hippo-turnaus).


title: Jyväskylän Pallokerho

text: Vuonna 1952 perustetun JyPK:n miesten joukkueet yhdistyivät vuonna 1992 JyP-77:n kanssa ja muodostivat uuden seuran JJK Jyväskylän, joka nykyään pelaa jalkapallon Ykkösessä.


title: Mynäjärvi

text: Mynäjärvi on Pöytyän ja Mynämäen kuntien alueella Kurjenrahkan kansallispuiston vieressä sijaitseva 26 hehtaarin järvi. Mynäjärvi on Mynäjoen alkulähde. Suurin osa järvestä sijaitsee entisen Yläneen kunnan, nykyisen Pöytyän alueella.


title: Mynäjärvi

text: Mynäjärvi saa pääosin vetensä soilta, mutta myös metsämaalta. Sen itärannalla sijaitseva Lammenrahka laskee vetensä Mynäjärveen ja länsirannan Halikonrahka suoraan Mynäjoen alkukohtaan. Järven etelä- ja itärannalla on taloja, sekä länsirannan läheisyydessä kulkee paikallistie 12429 eli Mynäjärventie.


title: Mynäjärvi

text: Kansallispuiston alueella reviiriään pitävä saukkopariskunta kuuluu Mynäjärven eläimistöön.


title: Mynäjärvi

text: Mynäjärvi kuului vuosina 2005–2006 kunnostusprojektiin jossa Yläneen alueen kolmea järveä Mynäjärveä, Elijärveä ja Lampsijärveä kunnostettiin. Järvillä niitettiin ja tehtiin kunnostusruoppauksia. Lisäksi selvitettiin mistä valuma-alueiden ravinteet ja humus tulevat, sekä ehkäistiin ravinteiden kulkeutumista järviin. Projektin kokonaiskustannus oli 56 000 euroa, mutta esimerkiksi koko Mynäjärven ruoppaamista ei saatu sisältymään hankkeeseen.


title: Mynäjärvi

text: Mynäjärvi oli vuonna 2002 yksi neljästä järvestä jotka kuuluivat Yläneen järvet kuntoon -projektiin. Projektissa tutkittiin järvien tilaa. Mynäjärvellä tehtiin vuonna 2002 koeverkkokalastus.


title: Melonta kesäolympialaisissa 1976

text: Vuoden 1976 kesäolympialaisten melonta järjestettiin 28. – 31. heinäkuuta 1976 Île Notre-Damella, Montrealissa, Kanadassa. Tämä oli yhdeksäs kerta kun laji oli mukana olympialaisten ohjelmassa virallisena lajina. Mukana oli 245 osanottajaa 28 eri maasta. Tapahtumia oli 11.


title: Suomen liikenneministeri

text: Liikenneministeri on Suomen valtioneuvostoon kuuluva ministeri, joka toimii liikenne- ja viestintäministeriössä. Ministeriössä on vuodesta 2007 lähtien toiminut myös viestintäministeri.


title: Suomen liikenneministeri

text: Liikenne- ja viestintäasiat hoiti muutaman hallituksen ajan yksi ministeri, jonka nimikkeenä oli vuosina 2000-2007 "liikenne- ja viestintäministeri" .


title: Suomen liikenneministeri

text: Liikenneasiat olivat omalla liikenneministerillään vuosina 1970-2000 ja ne erotettiin jälleen omalle ministerilleen Vanhasen II hallituksessa vuonna 2007. Tällöin niitä hoitamaan nimitettiin Anu Vehviläinen (Kesk.), joka jatkoi myös Kiviniemen hallituksessa. Kataisen hallituksessa liikenneministerinä toimi Merja Kyllönen. Vasemmistoliiton vetäydyttyä Kataisen hallituksesta huhtikuussa 2014 liikenneministerin tehtävät siirrettiin kunta- ja hallintoministeri Henna Virkkuselle. Stubbin hallituksessa liikenneministerinä toimi Paula Risikko. Sipilän hallituksessa liikenneministerinä toimii Anne Berner.


title: Calliope

text: Calliope tarkoittaa seuraavia:


title: Serlachius-museo Gösta

text: Serlachius-museo Gösta on Mänttä-Vilppulassa toimiva Gösta Serlachiuksen taidesäätiön ylläpitämä taidemuseo. Museo avattiin vuonna 1945, mutta taidekoelma oli perustettu jo vuonna 1933.


title: Serlachius-museo Gösta

text: Museo avattiin yleisölle vuonna 1945, jolloin se oli Suomen seitsemäs taidemuseo ja neljäs itsenäisyyden aikana perustetuista taidemuseoista. Gösta Serlachius oli kuollut muutamaa vuotta aiemmin, ja hänen leskensä halusi asettaa kokoelman näytteille Joenniemen kartanoon. Museon kävijämäärät vaihtelevat 11 000:n ja 30 000:n välillä. Kokoelmia on kartutettu myös viime vuosina.


title: Serlachius-museo Gösta

text: Serlachius-museo Göstalle myönnettiin Vuoden museo -palkinto keväällä 2015.


title: Serlachius-museo Gösta

text: Arkkitehti Jarl Eklundin suunnittelema kartano valmistui vuonna 1935 Göstan ja hänen puolisonsa Ruth Serlachiuksen edustuskodiksi Melasjärven rantaan. Rakennus edustaa ulkoisesti klassismia, jossa on vaikutteita englantilaisesta kartanoarkkitehtuurista. Sisätilat ovat 1930-luvun puhdaslinjaista funktionalismia. Talo ehti olla pariskunnan asuinkäytössä seitsemän vuotta ennen Gösta Serlachiuksen kuolemaa vuonna 1942. Gösta Serlachiuksen taidemuseo aloitti toimintansa kartanon alasaleissa vuonna 1945 seitsemäntenä taidemuseona Suomessa.


title: Serlachius-museo Gösta

text:
Vuonna 1972 Gösta Serlachiuksen taidesäätiö osti rakennuksen ja sitä ympäröivän puiston Serlachiuksen suvulta. Serlachiuksen poika Ralph Erik Serlachius ja Gustaf Serlachius kehittivät siihen asti hiljaisen paikallisen museon toimintaa 1970-luvulta alkaen.
1980-luvulla toimintaa kehitettiin entisestään. Vuosina 1983–1984 ja 1987 rakennus entistettiin kokonaisuudessaan taidemuseokäyttöön. Museo alkoi esitellä laajoja näyttelyitä esimerkiksi Akseli Gallen-Kallelan, Hannes Autereen ja Albert Edelfeltin tuotannosta.


title: Serlachius-museo Gösta

text: Museo sai kokopäiväisen intendentin. Museo alkoi myös järjestää suuria näyttelyitä esimerkiksi Akseli Gallen-Kallelan, Albert Edelfeltin ja Lennart Segerstrålen tuotannosta. Segerstråle on muun muassa tehnyt kartanon kirjaston kattomaalaukset.


title: Serlachius-museo Gösta

text: Vuonna 2009 museon nimeksi tuli taidesäätiön perustajan vuorineuvos Gösta Srlachiuksen mukaan Gösta.


title: Serlachius-museo Gösta

text: Vuonna 2014 museossa avattiin 5 700 neliön laajennusosa Göstan paviljonki, joka viisinkertaisti museon nykyiset näyttelytilat. Göstan paviljongin suunnittelija valikoitui yleisen kansainvälisen suunnittelukilpailun kautta. Kilpailuun saapui kaikkiaan 579 ehdotusta ympäri maailmaa. Voittajaksi ja toteutettavaksi ehdotukseksi julkistettiin kesäkuussa 2011 espanjalaisen MX_SI architectural studion suunnittelma puurakennus. Voittaneen suunnitelman nimi oli Parallels, ja sen tekivät toimistossa slovenialaislähtöinen arkkitehti Boris Bežan sekä meksikolaissyntyiset arkkitehdit Héctor Mendoza ja Mara Partida.


title: Serlachius-museo Gösta

text: Rakennuksen taideteosten varaston happipitoisuus lasketaan paloturvallisuuden vuoksi hyvin alhaiseksi. Puurakenteisen Göstan paviljongin kokonaisala on noin 5 700 neliömetriä. Rakennus on 135 metriä pitkä, ja katto on korkeimmillaan 17 metriä. Göstan Paviljongin laajennuksen erikoisuus on sen liimapuurunko. Yli sadasta keskenään erilaisesta liimapuukehästä koostuvan rungon jokainen pilari ja palkki on suunniteltu erikseen, laajennuksessa ei ole yhtäkään suoraa seinää tai kulmaa, ja Göstassa ei ole näkyvillä yhtäkään palkkien tai pilareiden liitosta, metallilevyä eikä pulttia. Liimapuurungon erikoisratkaisut suunnitteli A-Insinöörit.


title: Serlachius-museo Gösta

text: Rakennussuunnitelma palkittiin Espanjassa uudella Spanish International Architecture Prize -palkinnolla.. Rakennus oli myös ehdolla Euroopan unionin Mies van der Rohe -palkinnon saajaksi vuonna 2014. Näiden lisäksi Göstan Paviljonki on palkittu muun muassa seuraavilla palkinnoilla: Puupalkinto 2014, Vuoden 2014 Projekti -palkinto ja vuoden 2014 RIL-Palkinnon jaettu toinen sija.


title: Serlachius-museo Gösta

text: Museokokonaisuus avautui 14.6.2014. Avajaisissa esitettiin Eija-Liisa Ahtilan uusi teos "Tutkimuksia Draaman Ekologiasta 1", joka jäi museoon. Lisäksi Riiko Sakkinen avasi paviljonkiin kuvitteellisen, taiteesta vapaan taidemuseonsa eli MuNA-museon, joka kritisoi kaupallisuutta.


title: Serlachius-museo Gösta

text: Museon kokoelmat keskittyvät nykytaiteeseen, ja avausnäyttelynä oli ensimmäisen kesän ajan pop-taiteen klassikoita otsikolla "SuperPop!". Näyttelyt vaihtuvat tiheään tahtiin. Näyttelyiden on suunniteltu olevan teemallisia, ja museo pyrkii yhteistyöhön taiteilijoiden kautta, jota varten museoon avattiin residenssi v. 2015


title: Serlachius-museo Gösta

text: Serlachius-museo Göstan vanhan puolen kokoelma esittelee Gösta Serlachiuksen säätiön taidekokoelmaa, joka on Pohjoismaiden merkittävimpiä yksityisiä kokoelmia ja eurooppalaisessakin mittakaavassa tärkeä.


title: Serlachius-museo Gösta

text: Kokoelma käsittää pääasiassa kotimaisia teoksia 1700-luvun lopulta 1950-luvulle sekä vanhaa eurooppalaista maalaustaidetta 1400-luvulta 1800-luvulle. Arvokkain osa muodostuu kotimaisen taiteen kultakauden ajan merkkiteoksista, taiteilijaniminä muun muassa Albert Edelfelt, Akseli Gallen-Kallela, Hugo Simberg, Magnus Enckell, Helene Schjerfbeck, Maria Wiik, Emil Wikström ja Ville Vallgren. Kokoelmaan kuuluu muun muassa lukuisia Akseli Gallen-Kallelan maalauksia. Kokoelmiin kuuluu muun muassa Albert Edelfeltin tunnettu maalaus "Porilaisten marssi" ja Gallen-Kallelan "Symposion".


title: Serlachius-museo Gösta

text: Taidesäätiön kokoelmaa täydennetään edelleen. Viime aikojen merkittävimpiin hankintoihin lukeutuu Akseli Gallen-Kallelan varhaistuotantoon kuuluva maalaus "Talonpoikaiselämää" (1887), jonka taiteilija on maalannut oleskellessaan Ekolan torpassa Keuruulla.


title: Serlachius-museo Gösta

text: Omista kokoelmista koostuvien näyttelyiden ohella Serlachius-museo Göstassa on vaihtuvia teemanäyttelyitä, ja vanhan taiteen kanssa vuoropuhelua käyvät myös nykytaiteilijoiden teokset.


title: Serlachius-museo Gösta

text: Claude Monet'n teokseksi jo aiemmin arvioitu "Heinäsuova ilta-auringossa" osoittautui aidoksi vuonna 2015 julkaistujen tietojen mukaan. Maalipinnan alta löytyi Jyväskylän yliopiston hyperspektrikameralla signeeraus. Aitouden vahvisti pigmentti- ja kangaskuituanalyysi. Teos hankittiin museoon välittäjän kautta vuonna 1957, ja jo silloin sen arveltiin olevan Monet'n työ. Maalaus on tällä hetkellä esillä Niityt ja erämaat -näyttelyssä.


title: Serlachius-museo Gösta

text: Serlachiuksen taidemuseoon ostettiin Pehr Hilleströmin teoksena "Lukemaan opetteleva tyttö", mutta vuonna 2015 paljastui, että maalauksessa oleva nimi "Pehr Hillerström" on väärennös ja että oikea tekijä on Ida Silfverberg.


title: Šilutė

text: Šilutė (aikaisemmin "Šilokarčiama", ) on Liettuan läntisessä osassa, Klaipėdan läänissä sijaitseva kaupunki. Vuonna 2010 kaupungin väkiluku oli 21 762 asukasta. Šilutė toimii Šilutėn kunnallispiirin hallinnollisena keskuksena.


title: Šilutė

text: Šilutėn kaupungin ja kunnallispiirin alue on ilmastoltaan meri-ilmastoa ja alue on yksi sateisimmista alueista Liettuassa.


title: Šilutė

text: Šilutėn historian katsotaan alkaneen vuonna 1511, kun Tilžėn ja Klaipėdan välille perustettiin majatalo. Sen ympärille kehittyi asutuskeskus, joka sai nimekseen "Šilokarčiama". Ristiretkien aikana saksalainen kulttuuri vaikutti vahvasti kaupungiksi kehittyneeseen Šilutėen. Myöhemmin Šilutė, tuolloiselta nimeltään Heydekrug, oli osa Preussia ja Saksan keisarikuntaa.


title: Šilutė

text: Ensimmäisen maailmansodan jälkeen Versailles’n rauhassa Saksa menetti Šilutėn Ranskalle. Ranskalla oli tarkoitus luovuttaa alue ja kaupunki Puolalle, mutta tammikuussa 1923 liettualaiset kapinalliset hyökkäsivät alueelle ja riisuivat ranskalaiset joukot aseista. Šilutė ja muu Klaipėdan alue liitettiin osaksi Liettuaa vuonna 1924.


title: Šilutė

text: Neuvostoliiton aikana useita kulttuurikohteita kuten kirkkoja tuhottiin ja rappeutui Šilutėssa.


title: Sami Kaartinen

text: Sami Kaartinen (s. 7. huhtikuuta 1979 Kouvola) on suomalainen entinen jääkiekkoilija, joka edusti viimeksi Saksan toiseksi korkeimmalla sarjatasolla 2. Bundesligassa pelaavaa Dresdner Eislöweniä. Hänellä on yhteensä 248 SM-liigaottelun kokemus ja tehnyt niissä tehot 25+26=51. Jäähyminuutteja hän keräsi 56. Kaartinen on pelannut urallaan myös Ranskassa ja Sveitsissä. Kaartinen lopetti uransa keväällä 2015 ja toimii nyt KalPa:n A-juniorijoukkueen fysiikkavalmentajana. Dresdner Eislöwen on jäädyttänyt Kaartisen pelinumeron.


title: Sami Kaartinen

text: Kaartinen aloitti jääkiekon Saimaan Pallossa. Hän teki joukkueessa SM-liigadebyyttinsä kaudella 1998–1999, jolloin Kaartinen pelasi 40 ottelua tehopistein 2+3=5. Hänen peliaikansa SaiPassa jäi melko vähäiseksi, joten Kaartinen siirtyi kaudella 2000–2001 pelaamaan sarjatasoa alemmas Mestikseen 24 SM-liigaottelun jälkeen. Hän pelasi kauden aikana KooKoossa, Jokipojissa ja loppukauden joukkue löytyi helmikuussa 2001, kun Kaartinen siirtyi Kiekko-Vantaan riveihin. Kauden 2001–2002 hän pelasi kokonaan Vaasan Sportissa. Kaartinen teki Mestiksen runkosarjassa tehot 9+4=13, mutta hän teki pudotuspeleissä tehot 4+4=8, joilla Kaartinen jakoi Sportin sisäisen pistepörssin voiton Miika Jämsän kanssa.


title: Sami Kaartinen

text: Kaudeksi 2002–2003 Kaartinen siirtyi Mestiksen nousijajoukkue Kajaanin Hokkiin. Hän teki läpimurtonsa Mestis-tasolla tehdessään runkosarjassa tehot 30+22=52. Kaartinen voitti koko Mestiksen maalipörssin ja sijoittui pistepörssissä toiseksi Ahmojen Miikka Jäskeen jälkeen. Mestiksen pelaajat äänestivät hänet vuoden parhaaksi pelaajaksi ja Kaartinen palkittiin Kultaisella kiekolla. Hänet valittiin myös Mestiksen ensimmäiseen tähdistökentälliseen. Kaartinen palasi kaudeksi 2003–2004 SaiPaan pelaamaan SM-liigaa. Hän pelasi joukkueessa 40 ottelua tehopistein 4+6=10, kunnes siirtyi kauden lopulla ranskalaiseen Brûleurs de Loups de Grenobleen.


title: Sami Kaartinen

text: Kaartinen siirtyi kaudeksi 2004–2005 hallitsevan Mestiksen mestarin Kalevan Pallon riveihin. Joukkue oli hänelle jo Mestis-uran kuudes. Kaartinen teki runkosarjassa 41 ottelussa tehot 19+26=45, joilla hän oli joukkueen toiseksi paras pistemies Tomi Mustosen jälkeen. Kaartinen valittiin kauden päätteeksi Mestiksen toiseen tähdistökentälliseen. KalPa voitti kauden päätteeksi Mestiksen-mestaruuden ja nousi kaudeksi 2005–2006 SM-liigaan. Myös Kaartinen teki vuoden mittaisen jatkosopimuksen joukkueen kanssa. Hän teki SM-liigan runkosarjassa tehot 11+7=18. Maaliskuussa 2006 Kaartinen teki taas vuoden mittaisen jatkosopimuksen. Hänen kautensa 2006–2007 jäi 46 ottelun mittaiseksi loukkaantumisten takia. Kaartinen teki pelaamissaan otteluissa tehot 6+9=15.


title: Sami Kaartinen

text: Kesällä 2007 Kaartinen harjoitteli KooKoon kanssa ja teki kauden 2007–2008 kynnyksellä sopimuksen joukkueen kanssa. Hänen sopimuksensa mahdollisti siirron ulkomaille syyskauden viimeisen ottelun jälkeen ja Kaartinen siirtyikin joulukuussa 2007 Sveitsin Nationalliga B:n EHC Olteniin. Lokakuussa olkapäävammastakin kärsinyt Kaartinen teki 17 pelaamassaan ottelussa tehot 12+12=24 ja hän oli KooKoosta lähdettyään joukkueen toiseksi paras pistemies. Kaudella 2008–2009 Kaartinen oli Oltenin paras pistemies ja maalintekijä tehoilla 25+24=49. Nationalliga B:n pistepörssissä hän oli neljästoista.


title: Sami Kaartinen

text: Kaudeksi 2009–2010 Kaartinen siirtyi saksalaiseen Dresdner Eislöweniin 2. Bundesligaan. Hän teki tehot 34+18=52, joilla Kaartinen oli sarjan kolmanneksi paras maalintekijä ja joukkueensa sisäisen pistepörssin toinen Patrick Jarrettin jälkeen. Hän teki maaliskuussa 2010 vuoden mittaisen jatkosopimuksen. Kaudella 2010–2011 Kaartinen sijoittui tehoilla 24+42=66 koko 2. Bundesligan piste- ja syöttöpörssissä toiseksi Ravensburg Towerstarsin Alex Leavittin jälkeen. Maaliskuussa 2011 hän teki kaksivuotisen jatkosopimuksen Eislöwenin kanssa. Kaudella 2011–2012 Kaartinen oli tehoilla 11+34=45 joukkueen paras syöttäjä ja toiseksi paras pistemies Jarrettin jälkeen. Hän oli myös Eislöwenin paras pistemies ja maalintekijä kevään 2012 pudotuspeleissä tehoilla 5+4=9.


title: Westhin koodeksi

text: Westhin koodeksi eli Mathias Johannis Westhin käsikirjoitus on 1500-luvulta peräisin oleva suomalainen 144 lehteä sisältävä liturginen käsikirjoitus, jota säilytetään Kansalliskirjastossa Helsingissä.


title: Westhin koodeksi

text: Koodeksi sisältää muun muassa suomennokset kirkkokäsikirjasta ja messusta, eräitä rukouksia, sekä suomen-, ruotsin- ja latinankielisiä kirkkolauluja. Useimpiin lauluihin liittyy nuotinnos, ja koodeksi onkin laajin 1500-luvulta säilyneistä suomalaisista musiikkikäsikirjoituksista. Teos on kirjoitettu usealla eri käsialalla ja varustettu Rauman kappalaisen ja kaupunginpedagogin Mathias Johannis Westhin (k. 1549) nimellä.


title: Westhin koodeksi

text: Westhin koodeksin suomenkieliset tekstit on julkaistu "Suomen kielen muistomerkkien" ensimmäisessä osassa.


title: Jogi-karhu seikkailee

text: Jogi-karhu seikkailee () on vuonna 1964 ensi-iltansa saanut Hanna-Barberan tuottama yhdysvaltalainen musikaalianimaatioelokuva, joka perustuu Joseph Barberan ja William Hannan luomaan animaatiohahmoon Jogi-karhuun. Elokuvan ohjasivat Joseph Barbera ja William Hanna. Käsikirjoituksesta vastasivat Barberan ja Hannan lisäksi Warren Foster. Pääosassa ääninäyttelivät Daws Butler ja Don Messick.


title: Jogi-karhu seikkailee

text: Elokuva oli samalla Hanna-Barbera yhtiön ensimmäinen elokuvateatterissa esitetty kokopitkä elokuva ja ensimmäinen animaatioelokuva, joka perustui animaatiosarjaan. Elokuvan levityksestä vastasi Columbia Pictures.


title: Jogi-karhu seikkailee

text:
Jellystonen kansallispuiston vartija Smith on kyllästynyt Jogi-karhun tapaan varastella turisteilta heidän eväskoreja ja lähettää karhun San Diegon eläintarhaan. Jogi onnistuu kuitenkin pakenemaan ja palaamaan takaisin Jellystoneen suostuteltuaan Cornpone karhua menemään hänen tilalleen aurinkoiseen Kaliforniaan. Jogin tyttöystävä Cindy ei huomaa Jogin pakenemista ja lähtee etsimään poikaystäväänsä, mutta joutuu sirkusomistajan sieppaamaksi. Jogi ja ystävänsä Boo Boo päättävät pelastaa Cindyn ja pakenevat salaa kansallispuistosta pois matkustaakseen halki Yhdysvaltojen Cindyn perässä, tuodakseen hänet takaisin.
Warner Home Video julkaisi elokuvan DVD:lle 2. joulukuuta 2008 vain Yhdysvaltain ja Kanadan alueille.


title: Solveigin laulu (televisioelokuva)

text: Solveigin laulu on vuonna 1974 valmistunut televisioelokuva, jonka ohjasi Reima Kekäläinen. Lassi Sinkkosen samannimiseen romaaniin perustuva elokuva sijoittuu tapahtumiltaan sota-ajan Helsinkiin. Kertojana on Solveig, nuori tyttö, jonka tarinan kautta rakennetaan kuvaa kolmen työläissukupolven elämästä. Saara on Solveigin äiti, joka on katkeroitunut kovan elämän takia. Famu on Solveigin isoäiti, joka rakastaa, kun Saara ei osaa.


title: Solveigin laulu (televisioelokuva)

text: Famua esittänyt Aino Lehtimäki sai roolisuorituksestaan Jussi-patsaan vuoden 1974 parhaana naisnäyttelijänä. Solveigin laulu on esitetty televisiossa valmistumisvuotensa jälkeen myös toukokuussa 2005 ja huhtikuussa 2012.


title: Solveigin laulu (televisioelokuva)

text: Yle Elävä arkisto: Solveigin laulu (sisältää näytteitä)


title: You Keep on Moving

text:
You Keep on Moving on Deep Purple -yhtyeen kappale vuoden 1975 albumilta "Come Taste the Band". Se on albumin ainoa kappale, jossa David Coverdale ja Glenn Hughes jakavat laulutehtävät. Kappale alkaa Hughesin soittamalla bassokuviolla, johon muut soittimet tulevat mukaan.
Kappaleen julkaistiin lyhennettynä versiona singlenä 1976 Britanniassa, mutta ei Yhdysvalloissa. Singlen B-puolella oli kappale ”Love Child”, joka myös sisältyi "Come Taste the Band" -albumille. Joissain Euroopan maissa sekä Uudessa-Seelannissa ”You Keep on Moving” oli julkaistu singlenä jo syksyllä 1975 B-puolenaan ”Dealer”. Italian-painoksessa B-puoli oli ”Gettin' Tighter”.


title: You Keep on Moving

text:
A-puoli
B-puoli


title: Barcelonan metron linja 7

text: Barcelonan metron linja 7 on Ferrocarrils de la Generalitat de Catalunyan liikennöimä Barcelonan metron linja. Se alkaa kaupungin keskustasta Catalunyan metroasemalta ja kulkee Carrer de Balmes -kadun suuntaisesti kohti Tibidaboa. Linjalla 7 on käytössä sama lippujärjestelmä kuin TMB:n linjoilla ja sitä merkitään metrokartoissa ruskealla värillä. Linja 7 on avattu henkilöliikenteen käyttöön vuonna 1954. Linjan käyttämä tunneli on kuitenkin rakennettu jo 1920-luvulla. Linjan pituus on noin neljä kilometriä ja kokonaismatka-aika vajaat kymmenen minuuttia.


title: Barcelonan metron linja 7

text: Asemaluettelossa näkyvät vaihtomahdollisuudet muihin metrolinjoihin, Renfen juniin ja Tramvia Blau -raitiotiehen. Myös rakenteilla olevat linjat 9 ja 10 on merkitty. Kaikki linjan asemat ovat maanalaisia.


title: Don’t Shoot Me I’m Only the Piano Player

text: Don't Shoot Me I'm Only the Piano Player on Elton Johnin kuudes studioalbumi, joka julkaistiin vuonna 1973. Albumi sisälsi kaksi singleä, singlet "Daniel" ja "Crocodile Rock". Se myi noin 14 miljoonaa kappaletta maailmanlaajuisesti.


text: Kaikki kappaleet kirjoittanut Elton John ja Bernie Taupin.


title: Yogi Bear: Great Balloon Blast

text: Yogi Bear: Great Balloon Blast on vuoden 2000 joulukuussa julkaistu videopeli, joka perustuu animaatiohahmoon Jogi-karhu. Se julkaistiin vain Game Boy Colorille.


title: Yogi Bear: Great Balloon Blast

text: Jellystonen kansallispuistossa järjestetään 14 kerran jokavuotinen ilmapallotapahtuma ja Jogi-karhu yrittää jälleen kerran varastaa turisteilta heidän eväskorinsa. Tällä kertaa Jogi tekeytyy ilmapallomyyjäksi toteuttaakseen suunnitelmansa.


title: Yogi Bear: Great Balloon Blast

text: Pelissä on valittavana kolme hahmoa, Jogi, Cindy ja Boo Boo. Hahmoilla on omat vahvuudet ja heikkoudet tarkkuudessa ja liikkeessä. Pelissä on tarkoitus puhkaista mahdollisimman paljon ilmapalloja ennen kuin pilven kannattelemat ilmapallot katoavat pilven mukana. Ilmapallot saa puhkeamaan päästämällä kaksi omaa ilmapalloa saman väristen ilmapallojen viereen. Pelin pomovastuksen kohtaa joka neljännessä tasossa, joka on puistonvartija Smith.


title: Tom Bombadilin seikkailut

text: Tom Bombadilin seikkailut () on vuonna 1962 julkaistu J. R. R. Tolkienin kirjoittama runokokoelma, joka kuuluu hänen Keski-Maa-tarinoidensa yhteyteen. Kokoelman 16 runosta kaksi sisältyy myös Tolkienin pääteokseen, "Taruun sormusten herrasta". Kirjan nimestä huolimatta vain kaksi ensimmäistä runoa kertovat Tom Bombadilista.


title: Tom Bombadilin seikkailut

text: "Tom Bombadilin seikkailujen" suomennos ilmestyi syyskuussa 2012. Kokoelman runot on kääntänyt Alice Martin lukuun ottamatta kolmea Panu Pekkasen jo aiemmin "Tarua sormusten herrasta" varten kääntämää runoa.


title: Tom Bombadilin seikkailut

text: Ajatus kokoelmasta tuli Tolkienin tädiltä Jane Neavelta, joka kirjoitti hänelle vuonna 1961 ja pyysi häntä tekemään pienen kirjan, jonka ”keskuksena olisi Tom Bombadil? Sen kokoista kirjaa, että meillä vanhoilla tädeillä olisi varaa ostaa se joululahjaksi.” Vastauksessaan Tolkien arveli, että hänen alkuperäisestä "Oxford Magazinessa" julkaistusta Tom Bombadil -runostaan voisi saada ”kelpo kirjasen”, jos Pauline Baynes kuvittaisi säkeistöt. Uusien runojen kirjoittaminen ei häntä innostanut. Kustantaja kehotti kuitenkin Tolkienia täydentämään kokoelmaa muilla runoilla.


title: Tom Bombadilin seikkailut

text: Marraskuun 1961 ja huhtikuun 1962 välillä Tolkien kävi läpi aiemmin kirjoittamiaan runoja etsien kokoelmaan sopivia. Tulos ei ollut hänen mielestään kovin häävi, ja hän myös epäili valitsemiensa runojen sopivuutta kokoelmaksi – juuri minkäänlaista yhdistävää tekijää niissä ei ollut, ellei ”kuvitelma, että ne ovat peräisin Konnusta, jotakuinkin "Sormusten herran" ajoilta. Mutta sekään ei päde kaikkiin noin vain.” Pääosa kokoelman runoista on hänen 1920–1930-luvuilla kirjoittamiaan, joskin ”Kissan” hän oli kirjoittanut lapsenlapselleen Joan Annelle vuonna 1956. Runon ”Bombadil veneilee” hän kirjoitti varta vasten kirjaa varten. Tolkienin toiveiden mukaisesti Baynes suostui kirjan kuvittajaksi.


title: Damià Abella

text: Damià Abella Pérez (s. 15. huhtikuuta 1982 Olot, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Osasunaa. Hän on pelipaikaltaan oikea laitapuolustaja tai keskikenttäpelaaja.


title: Damià Abella

text: Damiàn ensimmäinen seura ammattilaisurallaan oli Figueres, jonne hän siirtyi kaudeksi 2003–2004. Seuraavaksi kaudeksi hän siirtyi Barcelonan reservijoukkueeseen.


title: Damià Abella

text: Edustusjoukkueen pahojen loukkaantumishuolien takia Damià nostettiin kokoonpanoon ja hän teki ensiesiintymisensä 30. lokakuuta 2004 ottelussa Athletic Bilbaota vastaan. Hän ei kuitenkaan lopulta onnistunut vakiinnuttamaan pelipaikkaansa edustusjoukkueessa. Tammikuussa 2006 hän siirtyi loppukauden kestävällä lainasopimuksella Racing Santanderiin. Hän pelasi joukkueessa pääosin keskikentän oikealla puolella, josta hänellä oli kokemusta jo Barcelonan reservijoukkueesta, ja teki ensimmäisen maalinsa Primera Divisiónissa 12. helmikuuta 2006 ottelussa Espanyolia vastaan.


title: Damià Abella

text: Kesällä 2006 Damià siirtyi Betisiin 1 miljoonan euron siirtokorvauksella. Hän teki joukkueen kanssa viisivuotisen sopimuksen. Vakavan loukkaantumisen takia hän ei kuitenkaan pelannut yhtään ottelua ensimmäisellä kaudellaan 2006–2007. Hän pelasi ensimmäisen ottelunsa joukkueessa 30. syyskuuta 2007 Mallorcaa vastaan. Ensimmäiset ja ainoat maalinsa sevillaisseurassa hän teki kaudella 2008–2009 peräkkäisissä otteluissa Villarrealia ja Mallorcaa vastaan.


title: Damià Abella

text: Heinäkuussa 2010 hän teki kolmivuotisen sopimuksen navarralaisseura Osasunan kanssa.


title: Coppola

text: Coppola on seuraavien henkilöiden sukunimi:


title: Sanct Henriks-kretsen

text: Sanct Henriks-kretsen oli Suomen evankelis-luterilainen kirkossa liturgiseen liikkeeseen ja korkeakirkolliseen liikkeeseen kuulunut yhteisö, joka perustettiin vuonna 1943.


title: Sanct Henriks-kretsen

text: Sanct Henriks-kretsen sai alkunsa kirkkoherra Bengt Sereniuksen aloitteesta. Hän oli jo vuodesta 1941 alkanut julkaista Sanct Henrik -nimistä lehteä. Porvoon hiippakunnan papit saivat piirin lehden ilmaiseksi. Piirin esikuvat olivat peräisin lähinnä Ruotsista ja Saksasta. Yhteistä näille liikkeille oli ajatus siitä, että palaaminen alkukirkon ja keskiajan liturgiaan estäisi maallistumisen ja toisi ihmiset takaisin kirkkoon.


title: Sanct Henriks-kretsen

text: Piiriin kuului lähinnä ruotsinkielisiä pappeja ja kanttoreita ja se toimi Helsingissä, ensin Olaus Petrin kirkossa. Myöhemmin se vuokrasi Helsingistä Fredrikinkadulta uniaattiseurakunnan kappelin käyttöönsä. Jo vuonna 1944 piiri alkoi viettää kristittyjen ykseyden rukousviikkoa.


title: Sanct Henriks-kretsen

text: Sanct Henriks-kretsen julkaisi lehden lisäksi, joka ilmestyi aina vuoteen 1956 asti, myös mm. vuosikirjan "Herrens år" 1948 ja vuonna 1949 joululehden "Den signande dag". Piiri julkaisi myös suomenkielisen vihkosen Päivän rukoushetket.


title: Sanct Henriks-kretsen

text: Sigtrygg Sereniuksen tultua 1957 valituksi Helsingin Norra svenska församlingenin kirkkoherraksi, monet piirin periaatteet siirtyivät sen seurakuntaelämään ja jatkuivat sen yhteydessä piirin toiminnan loppumisen jälkeen.


title: Jalkapallon suomenmestaruuskilpailut 1946

text: Jalkapallon Suomen mestaruus 1946 ratkaistiin Palloliiton Mestaruussarjan ja Työväen Urheiluliiton mestaruussarjan voittajien välisessä kaksiosaisessa mestaruuskamppailussa, jossa kahden ottelun yhteispisteet ratkaisivat voiton. Palloliiton mestaruuden voitti Vasa IFK. selvisi Tampereen Pallo-Veikot. Koska sarjapisteet menivät tasan 2–2, ratkaiseva kolmas loppuottelu pelattiin Helsingin Olympiastadionilla. Kahden ensimmäisen ottelun maalieroa ei huomioitu. Suomen mestaruuden voitti Vasa IFK.


text: Uusintaottelu puolueettomalla kentällä


text: Kurt Sand, Kurt Martin, Bengt Johansson, John Sjöberg, Elis Hagfors, Valde Haldin, Helge Svahn, Karl-Gustaf Lantz, Sven Veijola, Stig-Göran Myntti, Erik Beijar.


title: Solveigin laulu

text: Solveigin laulu on norjalaisen säveltäjän Edvard Griegin säveltämä laulu, joka sisältyy Griegin Henrik Ibsenin "Peer Gynt" -näytelmään säveltämään näyttämömusiikkiin.


title: Jalkapallon suomenmestaruuskilpailut 1945

text: Jalkapallon Suomen mestaruus 1945 ratkaistiin cup -kilpailussa, johon Palloliitto ja TUL nimesivät kumpikin 32 joukkuetta. Mestaruuden voitti Vaasan Palloseura. Palloliitto ja TUL ratkoivat myös omat mestaruutensa erillisissä mestaruussarjoissaan.


text: Ennen varsinaisen SM-kilpailun alkua Palloliiton puolella suoritettiin 24 karsintaottelua. TUL:n puolella tarvittiin vain yksi karsintapeli: Toukolan Teräs - Käpylän Kunto 5-1.


text:
SPL:n karsintaottelut
Varsinaisen kilpailun 1. ja 2.kierros


text:
VPS: Mauno Rintanen, Kauko Sillanpää, Olavi Laakso, Väinö Kuivasniemi, Tauno Koistinen, Matti Roden, Väinö Kultti, Olavi Autio, Pentti Uusikylä, Aimo Tuomisto ja Jussi Mäkinen.
Lisäksi joukkueessa olivat kauden 1945 aikana pelanneet: Arimo Hirvi, Erkki Riihimäki, Topi Nordman, Kaimo Lintamo ja Pentti Hakala. Joukkueen valmentajana toimi Birger Julin.


title: Fruugo

text: Fruugo oli suomalainen internetin verkkokaupat yhteen koonnut kauppakeskus, jossa kukin kauppias myi tuotteitaan yhteisessä markkinapaikassa. Fruugon kauppiaiden tarjonta kattoi yli 100 000 tuotetta sadalta kauppiaalta Suomesta, Isosta-Britanniasta, Hollannista ja Ruotsista. Mukana oli tunnettuja tuotemerkkejä kuten Nike, Haglöfs, Suunto, TIGI, Redken, L’Oréal, Sony, Canon, LEGO, ja BRIO. Kauppiaat toimittivat tilatut tuotteet ja Fruugo huolehtii maksutapahtumasta - tämän vuoksi koko tilaus maksettiin yhdellä kertaa, vaikka tuotteita saattoi saapua erillisissä paketeissaan useista maista.


title: Fruugo

text: Fruugoon sijoitettiin kymmeniä miljoonia euroja, mutta vuonna 2009 se tuotti tappiota 11 miljoonaa euroa. Edeltävänä vuonna tappio oli ollut 14,5 miljoonaa. Yrityksen liikevaihto tehdyistä sopimuksista jäi reiluun 8 000 euroon. Työntekijöitä Fruugolla on ollut 77 mutta henkilöstövähennysten jälkeen heitä oli vuonna 2010 jäljellä 25.


title: Fruugo

text: Elokuussa 2010 Fruugon ilmoitettiin yhdistyvän brittiläisen Directory Technologies Limitedin (DTL) kanssa. DTL:n kerrottiin olevan Ison-Britannian suurin itsenäinen verkkokauppa ja toimineen Fruugon kumppanina jo pitkään. Ostajana toimi Fruugo. Kauppasumma maksettiin osakkeilla ja yrityksen ilmoitettiin samalla kerävän uutta pitkäaikaista rahoitusta osakeannilla. Yhdistyneet yhtiöt jatkoivat toimintaansa Fruugon nimellä.


title: Fruugo

text: Toukokuussa 2012 Fruugo ilmoitti jättävänsä Suomen. Työntekijöitä oli Helsingissä lopussa enää "noin 8". Toiminta jatkuu Isossa-Britanniassa. Marraskuussa 2012 Fruugo jätti konkurssihakemuksen koska sen varat eivät riittäneet velkojen maksuun. Niitä yhtiölle oli kertynyt 10,5 miljoonaa euron edestä eikä se kyennyt maksamaan edes niiden korkoja. Varoja kassaan jäi 14 500 euroa. Pesän ainoa omaisuus on sen brittiläinen tytäryhtiö Fruugo.com Ltd, mutta myös se on varaton, raskaasti tappiollinen ja kaiken lisäksi velkaa emoyhtiölleen.


title: Fruugo

text: Yhtiön taustalla oli tunnettuja suomalaisia liike-elämän vaikuttajia, kuten muun muassa entinen Nokian toimitusjohtaja Jorma Ollila ja F-Securen Risto Siilasmaa. Jälkimmäinen on pesän suurin velkoja, jonka First Fellow Oy:n saatavat ovat 2,8 miljoonaa euroa.


title: Solveigin laulu (romaani)

text: Solveigin laulu on Lassi Sinkkosen romaani vuodelta 1970. Se kuuluu Sinkkosen tunnetuimpiin teoksiin ja suomalaisen kirjallisuuden klassikoihin jälkirealismin edustajana. Teos on käännetty unkariksi nimellä "Solveig dala" ja saksaksi nimellä "Solveigs Lied". Kirjan pohjalta on tehty televisiosarja "Solveigin laulu" ja näytelmä. Itsenäinen tarinan jatko on teos "Solveig ja Jussi" (1973).


title: Solveigin laulu (romaani)

text: "Solveigin laulu" on proletaarisen perhe-elämän kuvaus, jossa kertojana on nuori tyttö, Solveig Numminen, jonka elämäntarinan kautta muodostuu kuva kolmesta työläissukupolvesta. Se kertoo vahvojen naisten kovasta osasta helsinkiläisessä työläismiljöössä, 1930-luvulta sotavuosien läpi 1950-luvulle.


title: Enchant (lauluyhtye)

text: Enchant on vuonna 2009 perustettu suomalainen poprock-lauluyhtye.Enchant sai alkunsa vuonna 2009 sen jäsenten ollessa oppilaina Tiirismaan lukion musiikkilinjalla Lahdessa. Kaikki yhtyeen jäsenet lauloivat lukion kamarikuorossa. Rene Romppanen ja Sami Ulmanen ovat olleet yhtyeessä alusta lähtien. Lassi Silventoinen ja Matias Hämäläinen tulivat mukaan, kun kaksi alkuperäiseen kokoonpanoon kuulunutta naispuolista jäsentä jätti yhtyeen lukiosta valmistumisen jälkeen.


title: Enchant (lauluyhtye)

text: Vuonna 2010 Enchant sai laajempaa tunnettuutta kilpailemalla X Factorissa. Yhtye sijoittui neljänneksi yhdeksän finalistin joukosta. Samana vuonna syyskuussa Enchant allekirjoitti levytyssopimuksen Magnum Musicin kanssa. Enchant esiintyi Ruotsin kruununprinsessa Victorialle ja prinssi Danielille heidän vieraillessaan Tiirismaan lukiossa 1. marraskuuta 2010. Samana vuonna Lahti-seura ry antoi yhtyeelle Vuoden nuori lahtelainen -tunnustuksen.


title: Enchant (lauluyhtye)

text: Vuonna 2011 Enchantilta ilmestyi single "Vastenmielistä" sekä pitkäsoitto "Tässä hetkessä". Kesällä 2011 Enchant jäi vuoden 2013 alkuun asti ulottuvalle tauolle yhtyeen jäsenten varusmies- ja siviilipalvelusten vuoksi. Keikkatauon jälkeen lauluyhtye on keikkaillut harvakseltaan.


title: Enchant (lauluyhtye)

text:
Enchantin ensimmäinen single "Vastenmielistä" ja sen musiikkivideo julkaistiin 1. tammikuuta 2011. Musiikin on säveltänyt Petri Munck ja laulusovituksesta vastaa Enchant.
Enchantin ensimmäisen pitkäsoiton "Tässä hetkessä" julkaisi Magnum Music, ja se ilmestyi 2. huhtikuuta 2011.. Pop-musiikin lisäksi levy sisälsi mm. Enchantin a capella -version Juha Tapion kappaleesta "Raikas tuuli".


title: Jalkapallon Mestaruussarjan kausi 1978

text: Jalkapallon SM-sarjassa 1978 pelasi kaksitoista joukkuetta. Sarja pelattiin kaksinkertaisena.


title: Jalkapallon Mestaruussarjan kausi 1978

text: Kiffen ja OTP putosivat sarjasta ja niiden tilalle nousivat Tampereen Ilves ja Kotkan Työväen Palloilijat.


title: Jalkapallon Mestaruussarjan kausi 1978

text: HJK: Olli Isoaho, Kalle Niemi, Ari Lehkosuo, Jorma Virtanen, Henry Forssell, Jouko Soini, Juha–Pekka Laine, Atik Ismail, Miikka Toivola, Pasi Rautiainen, Dan Högström, Martti Holopainen. Valmentaja Aulis Rytkönen


title: Jalkapallon Mestaruussarjan kausi 1978

text: "Euroopan Cup:"


title: Jalkapallon Mestaruussarjan kausi 1978

text: "UEFA Cup:"


Adele ja hirviö: Adele Blanc-Secin uskomattomat seikkailut ("Les Aventures extraordinaires d'Adèle Blanc-Sec") on Jacques Tardin kuvittama ja kirjoittama ranskalainen sarjakuva-albumi. Suomeksi se julkaistiin vuonna 1998 Jalavan kustantamana ja Marja Luoman kääntämänä.


title: Adele Blanc-Secin uskomattomat seikkailut

text: Luc Besson on ohjannut sarjakuvista mukaillun elokuvan "Adèle Blanc-Secin uskomattomat seikkailut" vuonna 2010.


title: Korína Tsopéi

text: Kyriakí ”Korína” Tsopéi (, kansainvälisesti usein "Corinna Tsopei", s. 21. kesäkuuta 1944, Ateena) on vuoden 1964 Miss Universum-kilpailun voittaja. Suomessa hän tuli kuitenkin enemmän tunnetuksi naispääosasta elokuvassa Mies hevosena.


title: Lohuton

text: Lohuton (kirjakielellä "lohduton") on kuopiolaisen metalliyhtye Verjnuarmun kolmas studioalbumi. Se julkaistiin 27. lokakuuta 2010. Albumilta on julkaistu kaksi singleä "Kuvajaenen" ja "Turja", joista ensimmäisestä on kuvattu musiikkivideo.


title: An Kum-ae

text: An Kum-ae (; s. 3. kesäkuuta 1980) on pohjoiskorealainen judoka ja olympiavoittaja. Hän kilpailee alle 52-kiloisten sarjassa, jossa hän voitti olympiakultaa Lontoossa 2012 ja hopeaa Pekingissä 2008. An on voittanut myös kaksi pronssimitalia MM-kisoissa, yhden kulta- ja pronssimitalin Aasian kisoissa ja yhden pronssin Aasian-mestaruuskilpailuista.


title: Alkuperäiskansojen oikeudet

text: Alkuperäiskansojen oikeuksilla tarkoitetaan erityisesti alkuperäiskansoille säädettyjä oikeuksia. Näihin sisältyvät perusoikeudet, kuten oikeus koskemattomuuteen, mutta myös oikeus maanomistukseen, kieleen ja uskontoon. Oikeudet voidaan nähdä alkuperäiskansojen tunnustamisena kansana. Tätä voidaan käyttää pyrittäessä edistämään alkuperäiskansojen asemaa ja säädettäessä niiden muista oikeuksista.


title: Alkuperäiskansojen oikeudet

text: Alkuperäiskansojen oikeuksia käsittelevä julistus (Declaration on the Rights of Indigenous Peoples) hyväksyttiin YK:n yleiskokouksessa vuonna 2007. Julistus ei ole oikeudellisesti sitova eikä sillä luoda uusia oikeuksia.


title: Manu Tupou

text: Manu Tupou (5. tammikuuta 1935 Lomaloma, Fidži – 5. kesäkuuta 2004 Los Angeles) oli fidžiläis-amerikkalainen näyttelijä, Suomessa parhaiten tunnettu sioux-päällikön roolista elokuvassa Mies hevosena, mutta Yhdysvalloissa pikemminkin teatterinäyttelijänä jonka meriittilistalla olivat sellaiset instituutiot kuin American Academy of Dramatic Arts ja Actors Studio. Tupou perusti myös 1970-luvulla oman teatteriryhmän, American Repertory Company ja toimi sen jälkeen pääasiassa opettajana. Hänen tunnetuin oppilaansa lienee Eric Roberts.


title: Mönkhbaataryn Bundmaa

text: Mönkhbaataryn Bundmaa (; s. 4. syyskuuta 1985) on mongolialainen judoka. Hän kilpailee alle 52-kiloisten sarjassa, jossa hän on voittanut MM-kilpailuista yhden henkilökohtaisen ja kaksi joukkuemitalia, Aasian kisoista kaksi sekä Aasian-mestaruuskilpailuista kuusi mitalia. Bundmaa on voittanut samassa painoluokassa myös kultaa vuoden 2007 universiadeista. Hän on osallistunut olympialaisiin kahdesti. Pekingissä 2008 Bundmaa oli jaetulla 19. tilalla hävittyään ainoaksi jääneen ottelunsa, Lontoossa 2012 hän oli yhdellä voitolla ja tappiolla jaetulla yhdeksännellä sijalla.


title: Royal Pavilion

text: Royal Pavilion on entinen kuninkaallinen asuinrakennus, joka sijaitsee Brightonissa, Englannissa. Royal Pavilionin rakentaminen aloitettiin vuonna 1787 Yrjö IV:n merenrantapiilopaikaksi, ja rakentaminen jatkui vuoteen 1811. Royal Pavilion edustaa indo-goottilaista tyyliä, joka vallitsi Intiassa 1800-luvulla.


title: Royal Pavilion

text: Walesin prinssi, josta tuli myöhemmin kuningas Yrjö IV, vieraili Brightonissa ensimmäisen kerran vuonna 1783, vähän täysi-ikäisyytensä saavuttamisen jälkeen. Merenrantakaupungista oli tullut hienostunut Georgen sedän, Cumberlandin herttuan, asuinpaikan myötä. Prinssi jakoi setänsä kiinnostuksen teatteria, keittotaitoa ja pelaamista kohtaan, ja hän asettui asumaan Royal Pavilioniin setänsä luokse. Lisäksi prinssin lääkäri oli kertonut meriveden olevan hyväksi prinssin kihdille. Vuonna 1786 prinssi vuokrasi vaatimattoman, entisen maatalon Steinestä, Brightonin vehreältä alueelta, jota turistit pitivät huvikävelypaikkanaan. Lontoon kuninkaallisesta hovista etäällä oleva Pavilion oli prinssille hienovarainen paikka hänen ja pitkäaikaisen kumppaninsa, neiti Fitzherbertin, rakkaussuhteelle. Prinssi halusi mennä naimisiin Fitzherbertin kanssa ja he solmivat avioliiton salassa, sillä roomalaiskatolisuus esti Fitzherbertin avioliiton.


title: Royal Pavilion

text: Vuonna 1787 Carlton Housen suunnittelija Henry Holland palkattiin laajentamaan olemassa olevaa rakennusta, josta tuli yksi Marine Pavilionin siivistä. Siipi liitettiin keskimmäiseen pyörörakennukseen, jossa oli vain kolme päähuonetta, aamiais- ja illallishuoneet sekä kirjasto. Vuosina 1801 ja 1802 Pavilionia laajennettiin jälleen uudella illallishuoneella ja kasvihuoneella. Prinssi myös osti kiinteistöä ympäröivät maat, joille intialaistyylinen loistelias ratsastuskoulu ja kuuden hevosen talli rakennettiin vuosina 1803-1808.


title: Royal Pavilion

text: Vuosina 1815-1822 suunnittelija John Nash laajensi ja suunnitteli Pavilionin uudelleen sellaiseksi, miltä se näyttää vielä tänäkin päivänä. Keskellä Brightonia sijaitseva intialaistyylinen palatsi näyttää upealta, tosin rakennuksen mielikuvituksellinen sisustus on saanut vahvasti vaikutteita sekä kiinalaisesta että intialaisesta tyylistä.


title: Royal Pavilion

text: Kuningas Yrjö IV:n kuoltua vuonna 1830 hänen seuraajansa kuningas Vilhelm IV oleskeli Pavilionissa lukuisilla vierailuillaan. Kuningatar Viktoria ei kuitenkaan pitänyt Brightonin ja Pavilionin yksityisyyden ja tilan puutteesta, vaan osti maata Wightsaarelta Osborne Housea varten, josta tuli kuninkaallisen perheen loma-asunto. Viktorian vierailtua Pavilionissa viimeisen kerran vuonna 1845 hallitus suunnitteli myyvänsä rakennuksen ja sen maat. Lopulta hallitus myi Pavilionin kaupungille 53 000 punnalla vuonna 1850. Monet Pavilionin alkuperäisistä kalusteista poistettiin, ja suurin osa päätyi joko Buckinghamin palatsiin tai Windsorin linnaan. Pavilionin muututtua yksityisrakennuksesta julkiseksi se alkoi kiinnostaa turisteja.


title: Royal Pavilion

text: Nykyään Royal Pavilionissa vierailee vuosittain noin 400 000 turistia, ja Pavilion onkin yksi Brightonin päänähtävyyksistä.


title: Royal Pavilion

text: Royal Pavillion nähdään pikaisesti lyhytelokuvassa "Lumiukko" kohdassa, jossa poika ja lumiukko ovat lentelemässä erilaisten maisemien ylitse.


title: Dalton Grant

text: Dalton Grant (s. 8. huhtikuuta 1966 Hackney) on brittiläinen korkeushyppääjä. Hän on voittanut Britannian mestaruuden korkeushypyssä neljästi. Grantin ulkoratojen ennätys on yleisurheilun vuoden 1991 maailmanmestaruuskilpailuissa, Tokiossa hypätty 236 cm. Hallissa Grantin ennätys on 237 cm.


title: Nancey Murphy

text: Nancey Murphy on yhdysvaltalainen kristillinen filosofi, joka on työssään ollut erityisen kiinnostunut tieteen ja uskonnon suhteesta ja kristillisestä materialismista.


title: Nancey Murphy

text: Nancey Murphy on toiminut kristillisen filosofian professorina Fuller Theological Seminarissa vuodesta 1989 lähtien . Hän valmistui maisteriksi 1973 Creightonin yliopistosta aineinaan filosofia ja psykologia. Hän suoritti filosofian tohtorin arvon tieteen filosofiassa vuonna 1980 Kalifornian yliopistosta, Berkeleyssä ja teologin tohtorin arvon 1987 Graduate Theology Unionissa, Berkeleyssä.


title: Nancey Murphy

text: Vuonna 1998 Murphy valittiin Creighton yliopiston vuoden alumniksi ja 2006 hänet valittiin GTU:n Vuoden alumniksi. Vuonna 1999 hän liittyi J.K Russell Fellowksi teologian ja luonnontieteen keskukseen(Center for Theology and Natural Sciences). Hänet valittiin myös kansainväliseen tieteen ja uskonnon yhteisöön (International Society for Science and Religion). Vuonna 2007 Los Angeles Magazine nimesi hänet yhdeksi sadasta vaikutusvaltaisimmasta henkilöstä. Murphy toimii pastorina Bretherin kirkossa.


title: Nancey Murphy

text: Filosofiassa Murphy painottaa erityisesti näkemystä, että tiede on otettava vakavasti myös uskonnon alueella. Hän kannattaa kristillistä materialismia, eli aineellista käsitystä ihmisestä. Hänen mukaansa kristillinen ihmiskäsitys on myös Raamatussa aineellinen ja termit kuten "henki" viittaavat vain suhteisiin ihmisen ja jonkin muun välillä.


title: Anna-Leena Uotila

text: Anna-Leena Uotila (s. 1999) on suomalainen lapsinäyttelijä. Hän näytteli vuonna 2007 televisiosarjassa "Harvoin tarjolla" lääkäriperheen tytärtä, Ellaa. Hän on näytellyt televisiosarjassa "Kotikatu" Adaa vuodesta 2008 lähtien. Elokuvassa "Sisko tahtoisin jäädä" Uotila näytteli Emilian pikkusiskoa Elsaa. Hän sai roolityöstään kehuja ja Emilian ja Elsan suhdetta kuvailtiin aidoksi.


title: Anna-Leena Uotila

text: Hän on käsikirjoittaja Johanna Hartikaisen ja elokuvaaja Pekka Uotilan tytär.


title: Alina Astafei

text: Alina Astafei (s. 7. kesäkuuta 1969 Bukarest) on saksalainen entinen korkeushyppääjä, joka edusti Romaniaa vuoteen 1995 saakka. Ennen vuotta 1995 hänet tunnettiin nimellä Galina Astafei. Astafei voitti hopeaa Barcelonan olympialaisissa 1992 hypättyään tasan kaksi metriä. Hän voitti Romanian kansalaisena myös kultaa vuoden 1989 universiadeissa ja sijoittui viidenneksi Soulin olympialaisissa 1988. Saatuaan Saksan kansalaisuuden Astafei voitti kultaa sisäratojen MM-kisoissa 1995 ja hopeaa saman vuoden ulkoratojen MM-kisoissa. Myöhemmin hän myös voitti pronssia EM-kisoista 1998 ja sijoittui viidenneksi Atlantan olympialaisissa 1996 tuloksellaan 196 cm.


title: Alina Astafei

text: "Lähde: IAAF"


title: Pyhän Pietarin kirkko (Brighton)

text: Pyhän Pietarin kirkko (), on Brightonissa, Englannissa sijaitseva anglikaaninen kirkko. Kirkko sijaitsee lähellä Brightonin keskustaa kahden päätien, A23:n ja A270:n välissä. St Peterin kirkko rakennettiin vuosina 1824–1828 ja sen suunnitteli Charles Barry, ja se on luultavasti yksi hienoimpia esimerkkejä ennen viktoriaanista uusgotiikan tyyliä. St Peterin kirkko on kuulunut Brightonin seurakunnalle vuodesta 1873 ja siihen viitataan joskus epävirallisesti "Brightonin katedraalina".


title: Pyhän Pietarin kirkko (Brighton)

text: Pyhän Pietarin kirkko rakennettiin alun perin kappeliksi. Kirkon suunnittelun avoimen kilpailun voitti Charles Barry vain hieman yli kaksikymmentävuotiaana. Kirkko rakennettiin arviolta 1300- ja 1400-lukujen kohtisuoran ja myöhäisen gotiikan tyyliseksi, tyypilliseksi niin kutsutuksi valtuutettujen kirkoksi, joista St Peterin kirkko oli yksi.


title: Pyhän Pietarin kirkko (Brighton)

text: Kirkon rakentaminen aloitettiin toukokuussa 1824 paikkaan, mikä oli siihen aikaan kaupungin "sisäänkäynti", mutta mikä on nykyään kaupungin keskusta. Barry suunnitteli vuonna 1841 kirkkoon tornin, mitä ei kuitenkaan koskaan rakennettu. Sivukäytävissä oli alun perin taideteoksia, mutta ne poistettiin Oxfordin liikkeen seurauksena.


title: Pyhän Pietarin kirkko (Brighton)

text: Barryn kuusikulmainen alttarikomero purettiin vuonna 1898 suuremman, Somers Clarken ja J. T. Mickelthwaiten suunnitteleman, hiekkakivestä tehdyn pääkuoren tieltä. Rakennustyö jatkui vuoteen 1906 saakka. Uusi pääkuori, 16,2 m korkea ja 10,7 m leveä, siunattiin Canterburyn arkkipiispan läsnä ollessa.


title: Pyhän Pietarin kirkko (Brighton)

text: Pyhän Pietarin kirkossa on valikoima lasimaalattuja ikkunoita, joista suurin osa on Charles Eamer Kempen tekemiä. Kirkon maantieteellisessä pohjoisosassa on ikkuna kuningatar Viktorian muistoksi.


title: Lámpros Papakóstas

text: Lámpros Papakóstas (; s. 20. lokakuuta 1969 Kardítsa) on kreikkalainen entinen yleisurheilija, joka kilpaili korkeushypyssä. Hän edusti seuratasolla Gymnastikós Athlitikós Sýllogos Kardítsaa ja AS Aris Thessalonikia. Papakóstas voitti sisäratojen MM-kisoissa kaksi hopeamitalia, vuosina 1995 ja 1997. Hän sijoittui toiseksi myös alle 20-vuotiaiden MM-kisoissa 1988. Papakóstas voitti maansa mestaruuden kahdeksan kertaa vuosina 1988–2000. Hän osallistui olympialaisiin kahdesti, vuosina 1992 ja 1996. Papakóstas sijoittui yhdeksänneksitoista Barcelonan kisoissa 1992, mutta oli kuudes Atlantassa 1996.


title: Rauli Levonen

text: Rauli Levonen (15. heinäkuuta 1953 Pori – 1. joulukuuta 1981) oli suomalainen jääkiekkoilija. Hän edusti koko pääsarjauransa ajan Porin Ässiä vuosina 1972–1981. Levonen pelasi SM-sarjassa ja SM-liigassa yhteensä 262 runkosarjaottelua tehoin 82+56=138. Jäähyminuutteja hän keräsi 214.


title: Rauli Levonen

text: Ässissä Levonen voitti Suomenmestaruuden 1978, SM-hopeaa 1979 ja 1980 sekä SM-pronssia 1976. Hän teki kevään 1976 pudotuspeleissä tehot 4+2=6, joilla Levonen jakoi pistepörssin voiton HIFK:n Timo Parkkosen kanssa.


title: Rauli Levonen

text: Kaudella 1981–1982 Levonen pelasi vielä Kiekko-Salamoiden riveissä III-divisioonaa. Hän kuoli joulukuussa 1981 sydänkohtaukseen vain 28-vuotiaana. Levonen tunsi kipua sydämessään 1. joulukuuta 1981 pelatussa ottelussa HC Ganal Raumaa vastaan. Hänet kiidätettiin sairaalaan, jossa Levonen kuoli.


title: Rauli Levonen

text: Levosen pojat Jarno (s. 1972) ja Toni (s. 1975) ovat pelanneet jääkiekkoa. Heistä Jarno on pelannut SM-liigassakin. Rauli Levosen serkut ja hänen setänsä Jaakon pojat Ari-Pekka, Jarkko, Harri, Jyrki ja Jari ovat pelanneet myös jääkiekkoa, heistä Jarkko, Jyrki ja Jari SM-liigassa asti.


title: Avinguda Tibidabon metroasema

text: Avinguda Tibidabo on Barcelonan metron linjan 7 pääteasema. Se on avattu vuonna 1954 ja sijaitsee Sarrià-Sant Gervasin alueella.


title: Avinguda Tibidabon metroasema

text: Avinguda Tibidabon asemalta on vaihtoyhteys Tramvia Blau -raitiotiehen, joka puolestaan tarjoaa vaihtomahdollisuuden Tibidabo-vuorelle vievään Funicular del Tibidaboon.


title: Lemmenleikit

text: Lemmenleikit on suomalainen draamasarja, joka esitettiin Yle TV2 -kanavalla keväällä 2008. Sarjassa on yhteensä neljä osaa.


title: Lemmenleikit

text: Sarjan katsotuin jakso on sarjan avausjakso, joka sai keskimäärin 318 000 katsojaa.


title: Lemmenleikit

text: Lemmenleikit on ensimmäinen suomalainen televisiosarja, joka on kuvattu HD-teräväpiirtotekniikalla.


title: Jarkko Levonen

text: Jarkko Levonen (29. huhtikuuta 1953 – 8. helmikuuta 1991) oli suomalainen jääkiekkoilija, joka edusti vuosina 1971–1975 Porin Ässiä SM-sarjassa. Hän pelasi SM-sarjan runkosarjassa yhteensä 130 ottelua tehoin 10+8=18. Jäähyminuutteja kertyi 21.


title: Jarkko Levonen

text:
Jo pelaajauransa lopettanut Levonen oli 8. helmikuuta 1991 kaverinsa kanssa pilkillä Ahlaisten lähistöllä. Kotimatkalla pilkkipaikalta hän oli ratissa, kun huono sään vuoksi Levonen ajoi autonsa mereen ja hukkui. Eloon jäänyt kaveri yritti pelastaa hänet sukeltamalla, turhaan. Levonen oli kuollessaan vain 37-vuotias.
Levosen veljet Ari-Pekka, Harri, Jyrki ja Jari ovat pelanneet myös jääkiekkoa, heistä Jyrki ja Jari SM-liigassa. Heidän serkkunsa Rauli Levonen ja Raulin poika Jarno pelasivat myös SM-liigassa.


title: Kasper Roslander

text: Kasper Matias Roslander (s. 20. maaliskuuta 1992) on suomalainen kalpamiekkailija, joka edustaa miekkailuseura Habdaa. Roslanderin valmentajana toimii unkarilainen András Tóth.


title: Kasper Roslander

text: Miekkailun lisäksi Roslander opiskelee ylioppilaaksi Vuosaaren lukiossa.


title: Kasper Roslander

text: Kasper aloitti miekkailuharrastuksen vuonna 1999 muiden harrastusten ohella. Miekkailusta tuli Kasperille heti päälaji. Hän on miekkaillut kilpailutasolla vuodesta 2002 ja kuulunut Suomen maajoukkueeseen vuodesta 2007 lähtien.


title: Stuttgartin avoin tennisturnaus

text: Stuttgartin avoin tennisturnaus (sponsorinimeltään Mercedes Cup) on kesäkuussa Stuttgartissa, Saksassa järjestettävä miesten tennisturnaus. Turnaus järjestettiin ensimmäisen kerran vuonna 1916. Turnaus pelataan Tennis Club Weissenhofissa ja se kuuluu ATP World Tour 250 -sarjaan.


title: London Knights

text: London Knights on kanadalainen juniorijääkiekkojoukkue Londonin kaupungista, Ontariosta. Se pelaa CHL:ään kuuluvaa OHL-sarjaa. Knights on voittanut kahdesti OHL:n mestaruuden ja kerran Kanadan juniorijääkiekon lopputurnauksen, Memorial Cupin.


title: London Knights

text: London Knights aloitti B-juniorijoukkueena kaudella 1950–1951. Joukkue käytti 1950-luvulla useita eri nimiä, jotka riippuivat sen hetkisestä sponsorista. 1960-luvun alussa joukkue sai nimekseen London Nationals pääsponsorin Canadian National Railwayn mukaan. Kun Metro Junior A League kaatui ja Toronto St. Michael's Majors -joukkue hajosi, niin Toronto Maple Leafs halusi uuden junioriseuran, johon sijoittaa pelaajiaan. Maple Leafs yrittikin saada Nationalsia OHA-liigaan (nykyinen OHL). Nationals pääsi lopulta sarjaan kaudeksi 1965–1966. Seura pelasi Nationalsin nimellä kaksi kautta, mutta vuonna 1968 sponsorintijärjestelmä purettiin. Howard Darwin osti joukkueen ja muutti nimen London Knightsiksi.


title: London Knights

text: Vuonna 1994 kiinteistömagnaatti Doug Tarry vanhempi osti Knightsin. Hän kuitenkin kuoli pian oston jälkeen, ja joukkueen omistus siirtyi Doug Tarry nuoremmalle, joka ei välittänyt jääkiekosta. Tarry muutti joukkueen perinteiset värit munakoison ja sinivihreän sekoitukseen. Lisäksi hän nimesi joukkueen jäähallin uudestaan London Ice Houseksi. Hunterin veljekset Dale ja Mark ostivat seuran vuonna 2000. Heidän lisäkseen joukkueen osaomistajaksi tuli Basil McRae, kaikki entisiä NHL-pelaajia. Kaksi vuotta myöhemmin Hunterit palauttivat seuran perinteiset värit: vihreän, kullan, mustan ja valkoisen. Myöhemmin samana vuonna Knights muutti uuteen John Labatt Centreen.


title: London Knights

text: Knights voitti ensimmäisen kerran historiassaan OHL:n mestaruuden kaudella 2004–2005. OHL-mestarina joukkue pääsi myös Kanadan juniorijääkiekkoilun lopputurnaukseen, Memorial Cupiin, jonka se voitti myös historiansa ensimmäisen kerran. Londonin kausi oli yksi Kanadan juniorijääkiekkohistorian parhaita. Joukkue rikkoi kauden aikana OHL:n ja CHL:n ennätyksiä. Se pelasi muun muassa 32 tappiotonta ottelua putkeen, mikä oli CHL:n ennätys. OHL:n pudotuspeleissä joukkue hävisi vain kahdesti ja voitti 16 kertaa. Memorial Cupin lopputurnauksessa joukkue voitti alkusarjassa kaikki ottelunsa ja finaalissa se kaatoi Rimouski Océanicin 4–0.


title: London Knights

text: Suomalaiset pelaajat seurassa:


title: Hurrikaani Edna

text: Hurrikaani Edna oli luokan 3 hurrikaani, joka surmasi 20 ihmistä ja aiheutti noin 40 miljoonan dollarin vahingot. Se kehittyi hurrikaaniksi 7. syyskuuta 1954, osui maihin Cape Codissa 11. syyskuuta ja liikkui Mainen kautta itäiseen Kanadaan.


title: Jalkapallon Mestaruussarjan kausi 1981

text: Jalkapallon SM-sarjassa 1981 pelasi kaksitoista joukkuetta. Sarja pelattiin kaksinkertaisena. Pääkierroksen jälkeen pisteet puolitettiin ja kahdeksan parasta ratkaisi mitalijärjestyksen neljän heikoimman siirtyessä karsintasarjaan 1. divisioonan neljän parhaan joukkueen kanssa. Karsintasarjassa lähtöpisteet määräytyivät pääkierroksen sijoituksen mukaan.


title: Jalkapallon Mestaruussarjan kausi 1981

text: Uusinta: RoPS - Sepsi -78 1-3


title: Jalkapallon Mestaruussarjan kausi 1981

text: "Euroopan Cup:"


title: Jalkapallon Mestaruussarjan kausi 1981

text: "UEFA Cup:"


title: Unikkoöljy

text: Unikkoöljy eli unikonsiemenöljy on kirkas, kellertävä kuivuva kasviöljy. Sitä käytetään ruokaöljynä, voiteisiin ja öljyvärien sideaineena.


title: Unikkoöljy

text: Unikkoöljy sisältää tyydyttymättömiä rasvahappoja. Sitä valmistetaan kylmäpuristamalla unikon siemenistä, koska kuumapuristus tuottaa tummaa ja vernissamaista öljyä. Elintarvikkeena unikkoöljy sisältää muun muassa paljon E-vitamiinia.


title: Unikkoöljy

text: Unikkoöljy on pellavaöljyä ohuempaa ja kuivuu hitaammin, joten se lisää työskentelyaikaa. Paitsi maalausnesteenä, sitä käytetään öljymaalauksessa sideaineena ja loppuvernissana. Se toimii hyvin vaaleiden ja kylmien värien kanssa, koska siinä ei ole kellertävää sävyä kuten pellavaöljyssä.


title: Unikkoöljy

text: Unikkoöljyä on käytetty maalausten sideaineena jo pitkään. Yksi vanhimpia maalauksia, jossa sitä todennäköisesti on käytetty, on löydetty afganistanilaisesta luolamaalauksesta noin vuodelta 640 eaa.


title: Moment of Glory

text: Moment of Glory on saksalaisen hard rock-yhtye Scorpionsin ja Berliinin filharmonikoiden vuonna 2000 julkaisema albumi.


title: Melonta kesäolympialaisissa 1980

text: Vuoden kesäolympialaisten melonta järjestettiin 30. heinäkuuta – 2. elokuuta 1980 Moscow Canoeing and Rowing Basinissa, Moskovassa, Neuvostoliitossa. Tämä oli kymmenes kerta kun laji oli mukana olympialaisten ohjelmassa virallisena lajina. Mukana oli 180 osanottajaa 23 eri maasta. Tapahtumia oli 11.


title: Bion (satelliitti)

text:
Bion on Neuvostoliiton aloittama satelliittisarja, joissa tehdään 6–22 päivän lennoilla bioteknisiä kokeita. Satelliitteja on kutsuttu myös Biokosmos-satelliiteiksi, koska ne ovat kantaneet myös Kosmos-satelliittitunnusta. Venäjä on tehnyt 1990-luvulla Bion-lentoja.
Neuvostoliiton biosatelliittiohjelma alkoi vuonna 1966 Kosmos 110-lennolla ja jatkui vuonna 1973 Kosmos 605-lennolla. Neuvostoliitto pyysi Yhdysvaltoja lennättämään biologisia kokeitaan Bion-satelliiteissa vuonna 1974 Yhdysvaltain päätettyä oman ohjelmansa vuonna 1969 (yhdysvaltalainen Discoverer-ohjelma oli vakoilusatelliittien peiteohjelma, joten tässä tarjouksessa on voinut olla ironiaa mukana). Yhdysvallat alkoi yhteistyön vuonna 1975, jolloin yhdysvaltalaisia laitteita lensi Kosmos 782-lennolla.


title: Bion (satelliitti)

text: Bion-satelliitti perustui Zenit-vakoilusatelliitin runkoon. 1970-luvun alun Bion-lennot testasivat kudosnäytteiden avulla säteilyn vaikutusta ihmisen kudoksiin. Ohjelmaan kuului myös Zenit-kantoraketin ylimmän vaiheen kuljettamat Nauka-yksiköt, jotka nekin pystyivät kuljettamaan 90 kg testilaitteita.


title: Bion (satelliitti)

text: Nasa on osallistunut kaikkiaan 9 Bion-lentoon, joissa on ollut yli 100 yhdysvaltalaista koetta.


title: Radviliškis

text: Radviliškis on pohjoisessa Liettuassa, Šiauliain läänissä sijaitseva kaupunki. Se on Radviliškisin kunnallispiirin hallinnollinen keskus. Vuonna 2010 kaupungin väkiluku oli 19 185 asukasta.


title: Radviliškis

text: Radviliškisin kaupunki mainitaan ensimmäisen kerran kirjallisissa lähteissä vuonna 1567 M. Downar-Zapolskyn kirjoittamassa veronmaksajia ja valtiontaloutta käsittelevässä kirjassa. Nimi Radviliškis on alun perin lähtöisin liettualaiselta Radvilan magnaattisuvulta, joka hallitsi kaupunkia vuodesta 1546 vuoteen 1764.


title: Radviliškis

text: Kaupunki on ollut historiallisesti ja on yhä tärkeä rautateiden solmukohta. Rautatie kaupunkiin saapui 1870 (linja Venäjän keisarikunnan satamakaupunki Liepāja–Vilna–Minsk–Homel–Ukrainan Romny); jo 1873 Radviliškisin rautatieasemasta tuli risteyspaikkakunta itään Daugavpilsiin ja edelleen Moskovaan johtavan poikittaisradan rakentamisen seurauksena.


title: Shunji Karube

text: Shunji Karube (; s. 8. toukokuuta 1969) on japanilainen entinen yleisurheilija, joka kilpaili pikajuoksussa ja 400 metrin aitajuoksussa. Hän edusti seuratasolla Fujitsua. Karube voitti 400 metrin juoksussa pronssia sisäratojen MM-kisoissa 1997 ja 400 metrin aitajuoksussa kultaa Aasian kisoista 1994. Lisäksi hän sai Itä-Aasian kisoista kultaa 400 metrin aitajuoksusta ja hopeaa 400 metriltä. Karube osallistui olympialaisiin kahdesti, vuosina 1996 ja 2000. Hän osallistui molempina vuosina 4 × 400 metrin viestiin, jonka lisäksi hän oli mukana 400 metrin aitajuoksussa Atlantan kisoissa 1996. Karuben paras olympiasijoitus on viides tila, jonka hän saavutti maansa joukkueen mukana 4 × 400 metrin viestissä vuonna 1996.


title: Shunji Karube

text: "Lähde: IAAF"


title: Jubileinyi (satelliitti)

text: Jubileinyi (, "juhlavuosi") on venäläinen teknologiakoesatelliitti (mikrosatelliitti), jonka rakensi Rešetnjov-yhtiö. Se juhlisti Sputnikin 50-vuotislentoa. Jubileinyi laukaistiin matalalle Maan kiertoradalle 23. toukokuuta 2008 Rockot-kantoraketilla Plesetskin kosmodromilta.


title: Jubileinyi (satelliitti)

text: Satelliitti lähetti radioamatööritaajuuksilla taajuuksilla video-ohjelmaa, joka kertoi Neuvostoliiton avaruusohjelmasta.


title: Rešetnjov-yhtiö

text: Rešetnjov-yhtiö eli OAO ”ISS” () on venäläinen avaruusteknologiaa kehittävä yhtiö. Sen päätoimipiste on Etelä-Siperian Železnogorskissa. Yhtiössä työskentelee noin 7 700 ihmistä.


title: Rešetnjov-yhtiö

text: Yhtiö rakentaa tietoliikenne- ja paikannussatelliitteja, muun muassa Ekspress- ja GLONASS-satelliitteja. Se on rakentanut myös Jubileinyi-koesatelliittin.


title: Rešetnjov-yhtiö

text: Yhtiö on tehnyt vuodesta 1995 alkaen yhteistyötä muun muassa Thales Alenia Space -yhtiön kanssa.


title: Rešetnjov-yhtiö

text: Vuoteen 2008 yhtiön nimi oli NPO PM (FGUP «Nautšno-proizvodstvennoje objedinenije prikladnoi mehaniki akademika M. F. Rešetnjova») ja se tunnettiin myös nimellä OKB-10. Mihail Rešetnjov perusti sen vuonna 1959. Se toteutti 27 satelliittiperhettä ja rakensi tuhansia satelliitteja.


title: Tikkurilan seurakunta

text: Tikkurilan seurakunta on Suomen evankelis-luterilaisen kirkon Vantaan seurakuntayhtymään kuuluva seurakunta Vantaalla. Seurakunnalla on kaksi kirkkoa, pääkirkko Vantaan Pyhän Laurin kirkko ja Tikkurilan kirkko, joka kuitenkin on käyttökiellossa sisäilmaongelmien vuoksi. Vantaan Pyhän Laurin kirkko toimii sekä Tikkurilan seurakunnan että Vantaan ruotsinkielisen seurakunnan pääkirkkona. Lisäksi Tikkurilan seurakunnalla on muita toimitiloja, muun muassa kaksi seurakuntakotia ja kolme kerhohuoneistoa. Tikkurilan seurakunta on jäsenmäärältään suurin Vantaan seurakunnista. Seurakuntaan kuului vuonna 2012 yhteensä 39 536 jäsentä. Tikkurilan seurakunnan kirkkoherrana toimii Janne Silvast.


title: Tikkurilan seurakunta

text: Tikkurilan seurakunta järjestää viikoittaisia jumalanpalveluksia pääkirkossaan Vantaan Pyhän Laurin kirkossa ja Tikkurilan Olotilassa. Perheille järjestetään erityisiä perhemessuja.


title: Tikkurilan seurakunta

text: Yleisimmät kirkon toimitukset ovat kaste, avioliittoon vihkiminen ja hautaan siunaaminen. Muita toimituksia ovat esimerkiksi kodin siunaaminen, konfirmaatio, yksityinen rippi ja erilaiset rukoushetket.


title: Tikkurilan seurakunta

text: Tikkurilan seurakunta tarjoaa lapsille ja lapsiperheille seuraavia toimintamuotoja:Tikkurilan seurakunnan diakoniatyö pyrkii auttamaan esimerkiksi hengellisissä asioissa, vaikeissa elämäntilanteissa ja menetyksen kohdatessa, surussa ja taloudellisissa vaikeuksissa. Diakonian toimintatapoja ovat vastaanotolla käydyt keskustelut, kotikäynnit sekä erilaiset ryhmät, retket ja leirit. Diakoniaan kuuluvat myös erityisesti yksinäisille ja vähävaraisille suunnatut ruokailutilaisuudet.


title: Tikkurilan seurakunta

text:
Seurakunnan vapaaehtoistyössä on mm. seuraavia osa-alueita:Tikkurilan seurakunnalla on kaksi ystävyysseurakuntaa Venäjän Karjalassa (Aunus ja Petroskoi) sekä kummilapset Senegalissa ja Kolumbiassa. Seurakunnalla on ollut vuonna 2014 seuraavat nimikkolähetit:
Tikkurilan seurakunnalla on kuusi nimikkokohdetta. Seurakunta tekee raamattulähetystyötä Unkarissa, jossa sillä on Raamatun levitys- ja opetustyötä. Venäjällä sillä on Raamattu Suomen suvulle -projekti, jossa tuetaan Raamatun käännöstyötä suomensukuisille kielille yhteistyössä Suomen Pipliaseuran kanssa. Medialähetystyötä tehdään Lähi-itään, jonne seurakunta tuottaa arabiankielistä Sydämen puhetta televisio-ohjelmaa yhteistyössä Sanansaattajien kanssa. Israelissa on seurakunta- ja evankelioimistyötä juutalaisten ja palestiinalaisten sekä maassa asuvien siirtotyöläisten parissa, yhteistyössä Suomen Lähetysseuran kanssa. Angolassa järjestetään Angolan luterilaisen kirkon työntekijäkoulutusta. Mongoliassa on kehitysyhteistyötä, mm. atk-koulutusta ja vammaistyötä sekä seurakuntatyötä, yhteistyökumppanina on Evankelis-luterilainen Lähetysyhdistys Kylväjä (ELK). Seurakunnassa toimii useita lähetyspiirejä, jotka avustavat nimikkokohteita.


title: Tikkurilan seurakunta

text: Seurakunta järjestää tiloissaan musiikkitilaisuuksia ja konsertteja, joiden musiikki on monimuotoista, esimerkiksi kirkkomusiikkia, kuorolaulua, klassista, barokkia, virsiä, gospel- ja rock-musiikkia ja joulun alla Kauneimmat joululaulut -tilaisuuksia.


title: Tikkurilan seurakunta

text: Seurakunnassa toimivat seuraavat kuorot ja lauluryhmät: Pyhän Laurin kuoro, Tikkurilan kirkkokuoro, Lauluryhmä Quo vadis, Corvus Laurencij -kuoro, Nuorten aikuisten lauluryhmä ja Omalla äänellä -ryhmä.


title: Tikkurilan seurakunta

text: Tikkurilan seurakunnalla on seuraavat toimitilat Vantaalla:Tikkurilan seurakunta kuuluu Vantaan seurakuntayhtymään, jonka muodostavat Vantaan seitsemän seurakuntaa. Yhtymä vastaa seurakuntien taloudesta ja yhteisistä tehtävistä.


title: Tikkurilan seurakunta

text: Ylintä päätösvaltaa seurakuntayhtymässä käyttää yhteinen kirkkovaltuusto. Sen jäsenet valitaan seurakuntavaaleilla. Valtuusto päättää mm. rakennushankkeista, maan myynnistä ja kirkollisveroäyrin suuruudesta. Kirkkovaltuusto hyväksyy toiminta- ja taloussuunnitelman ja talousarvion. Se valitsee myös kirkkoneuvoston jäsenet, jotka valmistelevat valtuustossa päätettävät asiat. Kirkkovaltuuston puheenjohtajana toimii Pirjo Ala-Kapee-Hakulinen Rekolan seurakunnasta.


title: Tikkurilan seurakunta

text: Vantaan seurakuntayhtymän toimeenpano- ja hallintoelimenä on yhteinen kirkkoneuvosto, joka johtaa seurakunnalliseen toimintaan liittyviä tehtäviä ja työmuotoja. Se myös valitsee muutamaa poikkeusta lukuun ottamatta seurakuntien yhteiset työntekijät. Yhteisen kirkkoneuvoston puheenjohtajana toimii Tikkurilan seurakunnan kirkkoherra Janne Silvast.


title: Tikkurilan seurakunta

text: Seurakuntaneuvosto johtaa osaltaan seurakunnan toimintaa ja edistää sen hengellistä elämää sekä päättää niiden varojen käytöstä, jotka seurakunnalle osoitetaan Vantaan seurakuntayhtymän talousarviossa. Seurakuntaneuvoston jäsenmäärä määräytyy seurakunnan väkiluvun perusteella. Tikkurilassa jäseniä on 14. Tikkurilan seurakuntaneuvoston puheenjohtajana toimii kirkkoherra Janne Silvast.


title: Rokiškis

text: Rokiškis on Liettuan koilliosassa, Panevėžysin läänissä sijaitseva kaupunki. Se on Rokiškisin kunnallispiirin hallinnollinen keskus. Vuonna 2010 kaupungin väkiluku oli 15 324 asukasta.


title: Muonion vaakuna

text: Muonion vaakuna on Muonion kunnan tunnus, jonka aihe kuvaa Lapin luontoa.


title: Muonion vaakuna

text: Vaakunan selitys kuuluu ”punaisessa kentässä harjakoroisen tyviön yläpuolella kuusisakarainen tähti; kaikki hopeaa”. Vaakunan on suunnitellut B. Harald Hellström, ja Muonion kunnanvaltuusto hyväksyi sen kokouksissaan 1. kesäkuuta ja 30. syyskuuta 1955. Sisäasiainministeriö vahvisti vaakunan käyttöön 15. marraskuuta samana vuonna.


title: Reckless (albumi)

text: Reckless on Bryan Adamsin neljäs studioalbumi. Albumi julkaistiin 29. lokakuuta 1984 A&M Recordsin kautta ja sen tuottivat Bryan Adams ja Bob Clearmountain. Albumi on yksi menestyneimpiä Adamsin levyjä. Albumi myi Yhdysvalloissa 5 miljoonaa kappaletta ja se oli ensimmäinen kanadalainen albumi, joka myi yli miljoona kappaletta pelkästään Kanadassa. Ilmestymisvuonnaan levy sijoittui ensimmäiselle sijalle Billboard 200 -listalla ja saavutti korkeita listasijoituksia myös muissa maissa.


title: Reckless (albumi)

text: Albumilta julkaistiin kuusi singleä: "Run to You", "Somebody", "Heaven", "Summer Of '69", "One Night Love Affair" ja "It's Only Love". Kaikki kuusi singleä sijoittuivat TOP-15-osastoon Billboardin singlelistalla. Samaan suoritukseen oli yltänyt aiemmin vain Michael Jackson "Thriller"-albuminsa singleillä.


title: Reckless (albumi)

text: Albumi oli sijalla #49 Kerrang!-lehden "100 Greatest Heavy Metal Albums of All Time" -listalla. Levy nauhoitettiin Little Mountain Sound Studios -studiolla Vancouverissa, Kanadassa maalis-elokuun välillä vuonna 1984.


title: Reckless (albumi)

text: 12. joulukuuta 2009 radioasema "In the Air" juhlisti albumin 25-vuotisjuhlaa soittamalla sen läpi kokonaisuudessaan.


title: Juha Nurmi

text: Juha "Pinka" Nurmi (s. 25. helmikuuta 1959 Tampere) on suomalainen entinen jääkiekkoilija. Hän pelasi Tapparassa ja TPS:ssä yhteensä 196 SM-liigan runkosarjaottelua tehoin 78+80=158. Elitserien-joukkue Luleå HF:ssä Nurmi pelasi yhteensä 141 runkosarjaottelua tehoin 62+59=121.


title: Juha Nurmi

text: Nurmi oli Tapparan kasvatti. Hän debytoi SM-liigassa kaudella 1979–1980, jolloin Nurmi teki runkosarjan 36 ottelussa tehot 7+8=15. Kaudella 1980–1981 hän teki runkosarjassa tehot 8+8=16, mutta kevään 1981 pudotuspeleissä Nurmi oli tehoilla 6+10=16 Tapparan paras pistemies ja pudotuspelien pistepörssin toinen Kärppien Kari Jalosen jälkeen. Tappara voitti runkosarjan ja kausi päättyi SM-hopeaan.


title: Juha Nurmi

text: Kaudella 1981–1982 Nurmi teki runkosarjassa yhden kauden piste-, maali- ja syöttöennätyksensä tehoilla 21+22=43. Hän oli Tapparan sisäisen pistepörssin toinen Jorma Sevonin jälkeen ja Nurmi jakoi joukkueen sisäisen syöttöpörssin voiton Erkki Lehtosen kanssa. Hän voitti kevään 1982 pudotuspelien piste- ja maalipörssin tehoilla 8+6=14. Kauden päätteeksi Tappara voitti Suomenmestaruuden. Washington Capitals varasi Nurmen numerolla 194 , muttei hän ikinä pelannut Pohjois-Amerikassa. Kaudella 1982–1983 Nurmi oli tehoilla 19+21=40 Tapparan toiseksi paras pistemies Timo Suden jälkeen. He jakoivat joukkueen sisäisen syöttöpörssin voiton. Kevään 1983 pudotuspeleissä Nurmi oli Tapparan paras maalintekijä kuudella osumallaan. Hän voitti kauden päätteeksi SM-hopeaa.


title: Juha Nurmi

text: Nurmi siirtyi kaudeksi 1983–1984 TPS:ään. Hän pelasi siellä kaksi kautta, joista toinen kausi 1984–1985 päättyi SM-hopeaan. Seuraavat viisi kautta Nurmi pelasi Ruotsissa ja Elitserien-joukkue Luleå HF:ssä. Nurmi pääsi pelaamaan Elitserienin pudotuspeleissä ainoastaan kaudella 1986–1987, jolloin hän teki tehot 2+4=6 ja jakoi Luulajan sisäisen pistepörssivoiton Jari Lindgrenin ja Lars Hurtigin kanssa. Nurmi teki joukkueesta pudotuspeleissä eniten syöttöpisteitä. Hän oli tuon kauden runkosarjassa tehoilla 14+15=29 Luulajan sisäisen pistepörssin toinen Jens Hellgrenin jälkeen. Kaudella 1987–1988 Nurmi teki yhden kauden piste-ennätyksensä Elitserienissä tehoilla 20+18=38. Hän oli Hurtigin jälkeen Luulajan paras pistemies.


title: Juha Nurmi

text: Kaudella 1988–1989 Nurmi pelasi vain 26 runkosarjaottelua lonkkavaivojen takia. Häneltä jäi pudotuspelit väliin. Nurmi pelasi vielä kaudella 1989–1990 11 ottelua tehoin 3+5=8, mutta lonkkavaivojen jatkuessa lääkäri suositteli hänelle uran lopettamista. Nurmi lopetti uransa 30-vuotiaana.


title: Juha Nurmi

text: Nurmi edusti Suomea MM-kilpailuissa vuosina 1982 ja 1983. Hän pelasi urallaan yhteensä 27 A-maaottelua tehoin 3+9=12. Nurmi pelasi myös alle 20-vuotiaiden MM-kilpailuissa vuonna 1979.


title: Chevy Chase (Maryland)

text: Chevy Chase on Yhdysvaltain Marylandin osavaltiossa Montgomeryn piirikunnassa sijaitseva kunnallishallinnoton kaupunki ja väestönlaskennallinen asuinpaikka. Lisäksi siihen kuuluu muutamia seudun kyliä, jotka liittävät Chevy Chasen nimeensä. Siihen kuuluu myös District of Columbian puolella Washingtonissa oleva Chevy Chase -niminen paikkakunta.


title: Chevy Chase (Maryland)

text: Chevy Chase on lähinnä asuinalue, ja sen lähellä on yksi suuri ostosalue Friendship Heights. 1900-luvun alkupuolella seudun asujaimistolle oli asetettu rajoituksia ihonvärin ja uskonnon perusteella. Rajoitukset kiellettiin 1948 korkeimman oikeuden päätöksellä.


title: Chevy Chase (Maryland)

text: 2010-luvulla Movoto-kiinteistövälitysyhtiö valitsi Chevy Chasen Washingtonin pääkaupunkiseudun parhaaksi asuinalueeksi. Toiseksi ja kolmanneksi sijoittuivat niin ikään Marylandin puolella sijaitsevat Kensington ja Bethesda.


title: Sysmä (Joroinen)

text: Sysmä eli "Sysmäjärvi" on Vuoksen vesistöön kuuluva suurehko järvi Joroisissa, Etelä-Savossa. Sen pinta-ala on 33 km², ja pinnankorkeus on 88 metriä merenpinnan yläpuolella. Järvi saa vetensä pääasiassa lännestä Maavedestä Kiekan kanavaa pitkin sekä myös pohjoisesta Syvänsijärvestä, jonka vedet laskevat Suihkolanjokea pitkin Sysmän pohjoisosaan. Kiekan kanavassa sijaitsee Kiekan voimalaitos, joka säännöstelee Maavedestä laskevia vesiä. Sysmä laskee idässä Huutokoskea pitkin pieneen Jokijärveen, josta vedet laskevat edelleen Välijokea ja Joroisvirtaa pitkin Saimaaseen, Haukiveden Joroisselkään. Kaakossa Kärängänsunti yhdistää järven samalla tasolla sijaitsevaan pienempään järveen, Paroon.


title: Sysmä (Joroinen)

text: Sysmä on luode–kaakkosuunnassa 15 km pitkä ja enintään 3 km leveä. Laaja Savuniemi jakaa järven kahteen suurempaan altaaseen, eteläiseen varsinaiseen Sysmään ja pohjoiseen Sikalanselkään. Järvessä on noin 260 saarta, joista mainittavia ovat Uitonsaari, Kaupinsaari, Laasonsaari, Käpysaari ja Lamposaari. Lännessä sijaitsee pitkä ja kapea Kiekanlahti. Rantaviivaa on 167 km. Järven keskisyvyys on 5,8 m – suurin syvyys, 18 m, on mitattu Tetriniemen koillispuolisesta syvänteestä.


title: Sysmä (Joroinen)

text: Sysmän vedenlaatu on yleisen käyttökelpoisuusluokituksen mukaan hyvä. Vesi on lievästi humuksista, minkä vuoksi se on väriltään hieman ruskeaa. Järvi on lievästi rehevöitynyt. Pienet ja matalat lahtialueet, kuten Kiekanlahti ja Javananlahti, ovat rehevöityneet rajummin ja ovat vedenlaadultaan tyydyttäviä tai välttäviä.


title: Jazzy-O

text: Jani Ojala, tunnetaan paremmin taiteilijanimellään Jazzy-O, on suomalainen hip hop -tuottaja. Jazzy-O asuu tällä hetkellä Tampereella.


title: Labor Day

text: Labor Day on Yhdysvalloissa virallinen vapaapäivä. Sitä vietetään vuosittain syyskuun ensimmäisenä maanantaina. Sitä ei pidä sekoittaa Suomessa vappuna tunnettuun työläisten juhlapäivään, jota vietetään 1. toukokuuta. Ensimmäistä kertaa Labor Dayta vietettiin 5. syyskuuta 1882 New Yorkissa. Yhdysvalloissa sitä pidetään kesän päätösjuhlana. Silloin järjestetään muun muassa paraateja ja eväsretkiä tai ihmiset grillaavat pihoillaan. Poliittisten puheiden tai mielenosoitusten osuus on pienempi kuin vastaavana toukokuussa vietettävänä kansainvälisenä työläisten päivinä.


title: Suomen naisten salibandymaajoukkue

text: Suomen naisten salibandymaajoukkue Suomen Salibandyliiton hallinnoima joukkue, joka edustaa Suomea kansainvälisissä otteluissa. Naisten maajoukkue perustettiin 1992.


title: Suomen naisten salibandymaajoukkue

text: Maajoukkue MM-karsintoihin helmikuussa 2019.


title: Tsiklon (satelliitti)

text: Tsiklon (venäjäksi Циклон) oli Neuvostoliiton ensimmäinen navigaatiosatelliittijärjestelmä. Sen seuraajaa Parus-järjestelmää ja GLONASS-järjestelmää operoi nykyään Venäjän avaruusvoimat.


title: Tsiklon (satelliitti)

text: Ensimmäinen Tsiklon-satelliitti laukaistiin 15. toukokuuta 1967 ja viimeinen 27. heinäkuuta 1978. Satelliitteja laukaistiin yhteensä 31 kappaletta. Kuten Yhdysvaltain laivaston Transit, Tsiklonin tarkoitus oli antaa omille ydinaseita kuljettaville sukellusveneille riittävän tarkka lähtökoordinaatti ohjusten laukaisua verten. Järjestelmän kehitys alkoi vuonna 1962. Järjestelmä tuli operatiiviseen käyttöön vuonna 1972, jolloin jo kehitettiin Tsiklon B eli Parus-satelliitteja.


title: Tsiklon (satelliitti)

text: Tsiklonin suunnitteli NPO PM eli nykyinen Rešetnev. Paikannus- ja radiojärjestelmät toteutti NII Radiopribor (pääsuunnittelija Ivanov) ja tietoliikennejärjestelmän toteutti MNIIRS MPSS (Nesvist). Satelliitit laukaistiin Kosmos-3M-raketeilla Plesetskistä.


title: Tsiklon (satelliitti)

text: Laivoihin asennettiin Tsunami-niminen järjestelmä, jossa oli Sirius-radio, Signal-antenniohjaus, Konus-4-antenni ja Kvant-L-antenni. Ensimittauksessa paikkavirhe oli 4 km, jota parannettiin 10–30 kertaa tarkemmaksi. Vuonna 1969 virhe oli 100 metriä. Tarkennus vaati maan painovoiman ja geoidin tarkempaa tuntemusta.


title: Tsiklon (satelliitti)

text: Tsiklonin runko (KAUR-1 pohjainen) oli kahden metrin halkaisijan omaava kolmimetrinen sylinteri. Asento säädettiin gravitaatiostabiloinnilla. Satelliitin sähköteho oli vain 200 wattia. Se painoi 800 kg.


title: Lento

text: Lento voi viitata johonkin seuraavista


title: Kirjamaalaus

text: Kirjamaalaus on käsikirjoitusten kuvittamista miniatyyrimaalauksilla sekä ornamenteilla ja koristeellisilla alkukirjaimilla. Tekstin ja kuvien ohella sivujen reunoja kuvioitiin ornamentein. Kirjamaalausta harjoitettiin antiikista renessanssiajalle asti. Kirjapainotaito syrjäytti käsin tehdyt maalaukset.


title: Kirjamaalaus

text: Kirjamaalauksesta käytetään myös nimeä miniatyyrimaalaus, joka kuitenkin sisältää kirjamaalauksen ohella erityisen pienikokoiset maalaukset. Miniatyyri-sana on tullut punaisesta lyijymönjästä, latinalaiselta nimeltään "minium", jota käytettiin paljon varhaisessa kirjamaalauksessa.


title: Kirjamaalaus

text: Kirjamaalaus kehittyi itsenäiseksi taidelajiksi 400-luvulla, kun sidotut kirjat yleistyivät. Kirjamaalausta käytettiin arvokkaissa käsikirjoituksissa. Vanhimpia kirjamaalauksia ovat egyptiläisten papyruskääröjen kuvitukset 100-luvulla eaa.


title: Kirjamaalaus

text: Keskiajalla kirjamaalausta harjoitettiin luostareissa. Tärkeimmät keskukset olivat Irlannissa ja Englannissa 650–1150-luvuilla. Merkittäviä paikallisia kirjamaalauksen tyylejä loivat Toursin, Reimsin, Aachenin ja Sankt Gallenin luostareiden maalauskoulut.


title: Kirjamaalaus

text: Aluksi maalaus keskittyi ornamentiikkaan ja alkukirjaimiin, mutta myös ihmishahmoista tuli tärkeitä kuva-aiheita karolingisella kaudella 750–850. Ottolainen kirjamaalaus 900-luvulla sai aiheensa Kristuksen, Marian ja pyhimysten elämäkerroista. Bysanttilaisessa kirjamaalauksessa taas tyypillistä oli tyylittely ja seremoniallisuus.


title: Kirjamaalaus

text: Pariisi nousi kirjamaalauksen keskukseksi gotiikan ajalla 1200-luvulla. Maalausten aiheet alkoivat tuolloin maallistua, ja mukaan tulivat muun muassa trubaduurit, minnelaulajat ja ritariromantiikka. Tyyliltään gotiikan kirjamaalaus oli aiempaa sirompaa.


title: Kirjamaalaus

text: Myöhäisgotiikan aikana maisemataustat ja syvyysvaikutelman käyttö lisääntyivät kirjamaalauksessa. Uutta realistisempaa suuntaa edustivat Alankomaissa Limbourgin veljekset ja van Eyckit sekä Ranskassa Jean Pucelle ja Jean Fouquet.


title: Kirjamaalaus

text: Kirjamaalauksen viimeisen kukoistuskauden keskuksia renessanssin aikana oli Ranskan ja Alankomaiden ohella Italia.


title: Päijänne (Kinnulan Kangaskylä)

text: Päijänne on pieni suolampi Kinnulassa lähellä Kangaskylää.


title: Biržai

text: Biržai on pohjoisessa Liettuassa, Panevėžysin läänissä sijaitseva kaupunki, alle 30 kilometriä itään Baltian läpi vievästä Via Balticasta (). Kaupunki on Biržain kunnallispiirin hallinnollinen keskus ja sijaitsee Vuonna 2012 Biržain väkiluku oli 12 255 asukasta.


title: Biržai

text: Kaupungissa sijaitsee osittain kunnostettu ja historiallisesti merkittävä, useaan kertaan sodissa tuhottu Biržain palatsilinnoitus, joka Liettuan suuriruhtinaskunnan aikaan kuului Radvilan (Radziwill) magnaattisuvulle. Nyttemmin palatsissa toimii Biržain museo.


title: Biržai

text: Liettuan kielen Biržai-nimen lisäksi kaupungilla on ollut emämaasta riippuen monia eri nimiä. Näitä ovat esimerkiksi Birsen (saksaksi), Birże (puolaksi) ja tai .


title: Nemanja Bjelica

text: Nemanja Bjelica (, s. 9. toukokuuta 1988 Belgrad, Jugoslavia) on serbialainen koripalloilija.


title: Nemanja Bjelica

text: Bjelica aloitti koripallon KK Partizanin juniorijoukkueissa. Kun seuran juniorijoukkue lopetettiin hänen ikäluokaltaan, siirtyi Bjelica itävaltalaiseen Arkadia Traiskirchen Lionsiin vuonna 2007. Hän ehti pelata seurassa 26 ottelua, minkä jälkeen hän loukkantui. Tämän takia hän palasi Serbiaan kuntouttamaan jalkaansa. Kaudeksi 2008–2009 Bjelica siirtyi KK Crvena zvezdaan ja edusti seuraa kaksi kautta. Hän osallistui NBA:n , jossa Washington Wizards varasi hänet 35. pelaajana. Varaustilaisuuden jälkeen Wizards myi Bjelican pelaajaoikeudet Minnesota Timberwolvesille. Bjelica ei kuitenkaan siirtynyt NBA:han vaan jatkoi pelaamista Euroopassa. Hän oli jo siirtymässä Benetton Trevisoon mutta valitsi lopulta Caja Laboralin. Bjelica edusti seuraa kolmen kauden ajan ja siirtyi kesällä 2013 Fenerbahçeen.


title: Nemanja Bjelica

text: Heinäkuussa 2015 Bjelica siirtyi NBA:han Minnesota Timberwolvesiin arviolta kolmivuotisella, 11,7 miljoonan dollarin arvoisella sopimuksella. Kesällä 2018 hän siirtyi Sacramento Kingsiin.


title: Jari Lindgren

text: Jari ”Linkku” Lindgren (s. 6. tammikuuta 1959 Tampere) on suomalainen entinen jääkiekkoilija, joka pelasi urallaan yhteensä 337 runkosarjaottelua SM-liigassa tehoin 136+142=278. Jäähyminuutteja hän keräsi 136. Juniorina Lindgrenin esikuva oli Väinö Kolkka.


title: Jari Lindgren

text: Lindgren oli Tampereen Ilveksen kasvatti. Hän siirtyi 17-vuotiaana pelaamaan kauden 1976–1977 BCJHL:n Bellingham Blazersiin. Lindgren teki joukkueessa kovat tehot 55+43=98, ja hän palasi kaudeksi 1977–1978 Ilvekseen. Lindgren pelasi lähes koko kauden keväällä 1978 mestaruuden voittaneissa A-nuorissa. SM-liigassa hän pelasi vain yhden ottelun, joka jäi hänelle uran ainoaksi Ilveksessä. Vaikka Lindgren oli joukkueen kasvatti, hän tuli paremmin tunnetuksi Tapparasta, jonne Lindgren siirtyi kaudeksi 1978–1979. Tulokaskausi SM-liigassa toi hänelle 35 ottelussa tehot 10+7=17. Keväällä 1979 Lindgren voitti Suomenmestaruuden.


title: Jari Lindgren

text: Kaudella 1979–1980 Lindgren teki läpimurtonsa SM-liigassa tehoilla 19+20=39, ja hän oli Tapparan toiseksi paras pistemies Erkki Lehtosen jälkeen. Kaudella 1980–1981 Lindgren oli 19 osumallaan joukkueen toiseksi paras maalintekijä Timo Suden jälkeen. Hän voitti keväällä 1981 SM-hopeaa. Keväällä 1982 Lindgren voitti uransa toisen Suomenmestaruuden. Hän oli tehoilla 4+7=11 mestarijoukkueen toiseksi paras pistemies pudotuspeleissä Juha Nurmen jälkeen.


title: Jari Lindgren

text: Lindgren siirtyi kaudeksi 1982–1983 pelaamaan Jokereihin. Hän teki Jokereissa yhden kahden piste-ennätyksensä: 26+21=47. Kauden jälkeen hänet valittiin SM-liigan tähdistökentälliseen. Lindgren oli Jokereiden paras pistemies, SM-liigan maalipörssin neljäs ja pistepörssin kahdeksas. Hän voitti keväällä 1983 SM-hopeaa. Kaudella 1983–1984 Lindgren oli 25 syötöllään Jokereiden sisäisen syöttöpörssin voittaja Jari Lindroosin kanssa. Hän pelasi kauden aikana SM-liigaa myös kahden ottelun verran Sarajevon talviolympialaisiin valmistautuneessa Suomen joukkueessa.


title: Jari Lindgren

text: Kaudeksi 1984–1985 Lindgren siirtyi pelaamaan Elitserien-joukkue Luleå HF:n riveihin. Hän oli tehoilla 14+23=37 joukkueen sisäisen pistepörssin toinen edellään vain Tore Ökvist, jonka kanssa Lindgren jakoi Luleån syöttöpörssin voiton. Tehot olivat hänelle yhden kauden ennätys Elitserienissä. Lindgren oli joukkueen pistepörssin toinen myös kaudella 1985–1986. Kevään 1987 pudotuspeleissä hän oli tehoilla 3+3=6 Luulajan paras pistemies Lars Hurtigin ja Tapparastakin tutun joukkuetoverin Juha Nurmen kanssa.


title: Jari Lindgren

text: Lindgren palasi kaudeksi 1988–1989 SM-liigaan ja Kalevan Pallon riveihin. Hän teki runkosarjassa tehot 22+21=43 ja oli KalPan kolmanneksi paras pistemies Jouni Rinteen ja Wayne Thompsonin jälkeen. Hän saavutti 21 syöttöpisteellään kaudella 1982–1983 Jokereissa tekemänsä yhden kauden ennätyksen. Seuraavina vuosina Lindgrenin tehot alkoivat heikentyä, ja hän teki kaudella 1989–1990 vain tehot 7+11=18. Kaudeksi 1990–1991 Lindgren palasi Tapparaan. Kausi oli hänelle uran viimeinen, ja Lindgren teki runkosarjassa tehot 5+3=8. Kaudella 1991–1992 hän vielä piipahti yhdessä Tapparan ottelussa.


title: Jari Lindgren

text: Lindgren pelasi alle 20-vuotiaiden MM-kilpailuissa vuonna 1979.


title: Koostemerkki

text: Koostemerkki tarkoittaa erityisesti Unicode-termistössä kirjoitusmerkkiä, joka voidaan määritellä kahden tai useamman merkin yhdistelmäksi, vaikka teknisesti se on itsenäinen kokonaisuus, jolla on oma Unicode-tunnus. Tyypillisesti koostemerkki on tarkkeella varustettu kirjain, kuten š (U+0161 eli latinalainen pienaakkonen s ja hattu), joka voidaan muodollisesti hajottaa kantamerkiksi s (U+0073) ja yhdistyväksi hatuksi (U+030C). Tällainen niin sanottu hajotelma on ymmärrettävä yhtäläiseksi vastaavan koostemerkin kanssa.


title: Koostemerkki

text: Vanhastaan tietokoneet ovat käsitelleet tarkkeellisia kirjaimia nimenomaan koostemerkkeinä. Vaikka Unicode on mahdollistanut myös hajotelmien käytön ja periaatteessa suosiikin niitä, jotkin ohjelmat voivat pyrkiä korvaamaan hajotelmat koostemerkeillä, joiden käsittely on teknisesti yksinkertaisempaa. Kaikki yhdistelmät eivät kuitenkaan ole saatavilla koostemerkkeinä.


title: Koostemerkki

text: Toisaalta kantamerkin erottaminen koostemerkistä helpottaa esimerkiksi tietokoneavusteista tiedonhakua, kun vaikkapa turkkilaista nimeä Erdoğan voi hakea pelkistetysti muodossa ”Erdogan” tarvitsematta miettiä, miten saisi suomalaisella näppäimistöllä g-kirjaimeen lisätyksi lyhyysmerkin. Vastaavasti aakkostus tapahtuu usein ensisijaisesti kantamerkin perusteella, joskin tällöin on otettava huomioon kielikohtaiset erot. Esimerkiksi suomen aakkosiin kuuluvat koostemerkit å, ä ja ö itsenäisinä kirjaimina, mutta englantilaisittain ne tulkitaan vain tarkkeellisiksi muunnelmiksi, jotka aakkostuvat samalla tavalla kuin kantamerkki a tai o. Koostemerkki š puolestaan aakkostuu suomalaisittainkin samalla tavalla kuin kantamerkki s, mutta virolaisittain erikseen tarkkeettoman s:n jälkeen.


title: Melonta kesäolympialaisissa 1984

text: Vuoden 1984 kesäolympialaisten melonta järjestettiin 6.–11. elokuuta 1984 Casitasilla, Kaliforniassa. Yhdysvalloissa. Tämä oli 11. kerta kun laji oli mukana olympialaisten ohjelmassa virallisena lajina. Mukana oli 195 osanottajaa 28 eri maasta. Tapahtumia oli 12.


title: Solomon Lozovski

text: Solomon Abramovitš Lozovski (, oikea sukunimi "Dridzo", Дридзо́; 28. maaliskuuta 1878 Jekaterinoslavin läänin Aleksandrovskin kihlakunnan Danilovkan kylä – 12. elokuuta 1952 Moskova) oli juutalaissyntyinen neuvostoliittolainen poliitikko ja ammattiyhdistysjohtaja.


title: Solomon Lozovski

text: Lozovski syntyi opettajan perheeseen. Hän liittyi Venäjän sosiaalidemokraattiseen työväenpuolueeseen vuonna 1901 ja teki puoluetyötä Pietarissa, Kazanissa ja Harkovassa. Vuonna 1905 hän osallistui Venäjän vallankumoustapahtumiin ja Tampereen puoluekokoukseen. Vuosina 1909–1917 Lozovski asui Genevessä sekä Pariisissa, jossa hän osallistui Ranskan sosialistipuolueen ja ammattiyhdistysliikkeen toimintaan. Venäjälle palattuaan hänet valittiin Venäjän ammattiliittojen keskusjärjestön sihteeriksi. Joulukuussa 1917 Lozovski erotettiin bolševikkipuolueesta, mutta vuonna 1919 hänet hyväksyttiin uudelleen sen jäseneksi.


title: Solomon Lozovski

text: Vuosina 1918–1921 Lozovski työskenteli eri ammattiliittojen johtotehtävissä ja vuosina 1921–1937 kansainvälisen ammattiyhdistysinternationaalin Profinternin pääsihteerinä. Vuosina 1937–1939 hän oli kaunokirjallisuuden kustannusliikkeen Goslitizdatin johtaja. Vuosina 1939–1946 hän toimi Neuvostoliiton ulkoasiain varakansankomissaarina ja varaulkoministerinä. Vuosina 1941–1948 hän työskenteli myös Sovinformbyroon varajohtajana ja johtajana. Vuonna 1927 Lozovski valittiin NKP(b):n keskuskomitean ehdokasjäseneksi ja vuonna 1939 keskuskomitean jäseneksi. Hän toimi myös Venäjän, Neuvostoliiton ja Kominternin toimeenpanevien keskuskomiteoiden jäsenenä sekä Neuvostoliiton korkeimman neuvoston edustajana.


title: Solomon Lozovski

text: Lozovski pidätettiin Neuvostoliiton juutalaisvastaisen kampanjan aikana tammikuussa 1949. Vuonna 1952 hänet tuomittiin kuolemaan syytettynä maanpetoksesta ja ammuttiin. Hänen maineensa puhdistettiin vuonna 1955.


title: David Hofstein

text: David Hofstein (; 6. elokuuta 1889 Kiovan läänin Korostyšev – 12. elokuuta 1952 Moskova) oli juutalainen neuvostorunoilija.


title: David Hofstein

text: David Hofstein syntyi virkailijaperheeseen. Hän opiskeli Pietarissa ja Kiovassa. Ensimmäiset teoksensa hän julkaisi vuonna 1917. Vuonna 1923 ilmestynyt runokokoelma ”Lyriikkaa” vaikutti merkittävällä tavalla Neuvostoliiton jiddišinkieliseen kirjallisuuteen. Hofsteinin tyyliltään realistisen runouden aiheita ovat vallankumous, neuvostotodellisuuden muutokset ja ulkomaiden työläisten kamppailu oikeuksiensa puolesta.


title: David Hofstein

text: Hofstein pidätettiin Neuvostoliiton juutalaisvastaisen kampanjan aikana syyskuussa 1948. Vuonna 1952 hänet tuomittiin kuolemaan syytettynä maanpetoksesta ja ammuttiin. Hänen maineensa puhdistettiin vuonna 1955.


title: Tsikada

text: Tsikada (venäjäksi Цикада) on Neuvostoliiton sotilaallisesta Tsiklon-navigaatiosatelliittijärjestelmästä kehitetty siviiliversio. Sen paikannustarkkuus oli 50–100 metriä.


title: Tsikada

text: Vuonna 1979 laukaistiin neljä Tsikada-satelliitia 1 000 km korkeille radoille 83 asteen inklinaatiolla.


title: Tsikada

text:
Satelliitit lähettivät VHF-signaalia (150–400 MHz). Paikka mitattiin Doppler-siirtymän avulla.
Uudemmat Tsikadat kulkevat nimellä Nadežda silloin kun niissä on COSPAS-SARSAT-lähettimet meripelastuksen tarpeisiin.


title: Der Nister

text: Der Nister (oikea nimi "Pinhos Mendelevitš Kaganovitš", ; 1. marraskuuta 1884 Berditšev – 4. kesäkuuta 1950) oli juutalainen neuvostokirjailija.


title: Der Nister

text: Der Nisterin varhaistuotanto (mm. proosarunokokoelma ”Mietteitä ja aiheita” 1907) on muotokieleltään lähellä modernistisia suuntauksia. Vuosina 1922–1925 hän asui Berliinissä julkaisten teoksiaan neuvostoliittolaisissa jiddišinkielisissä lehdissä. Vuonna 1929 julkaistut kertomuskokoelmat ”Omilta mailtani” ja ”Mielikuvitus” ilmentävät symbolistista maailmankäsitystä. Kirjailijan myöhemmistä realistisista teoksista merkittävin on Venäjän juutalaisten elämää 1800-luvun loppupuolella kuvaava romaani ”Mašberin perhe” (1939–1943).


title: Der Nister

text: Der Nister pidätettiin Neuvostoliiton juutalaisvastaisen kampanjan aikana vuonna 1949. Hän kuoli vankilasairaalassa.


title: Pelle Heikkilä

text: Pelle Heikkilä (s. 31. toukokuuta 1978 Helsinki) on suomalainen näyttelijä. Heikkilä valmistui Teatterikorkeakoulusta vuonna 2010 ja on naimisissa näyttelijä Sophia Heikkilän kanssa.


title: Pelle Heikkilä

text: Heikkilä puhuu äidinkielenään ruotsia, mutta puhuu myös sujuvasti suomea ja englantia.


title: Leib Kvitko

text: Leib (Lev) Moisejevitš Kvitko (, 15. lokakuuta 1890 Hersonin kuvernementin Odessan kihlakunnan Goloskovon kylä – 12. elokuuta 1952 Moskova) oli juutalainen neuvostokirjailija.


title: Leib Kvitko

text: Leib Kvitko jäi varhain orvoksi ja aloitti jo kymmenvuotiaana itsenäisen elämän. Hänen runoelmansa ”Punainen myrsky” (1918) oli ensimmäinen jiddišinkielinen lokakuun vallankumouksen kuvaus. Myöhemmin Kvitko sai mainetta omaperäisenä lyyrikkona. Vuonna 1941 hän kirjoitti vuoden 1918 tapahtumia kuvaavan runomuotoisen romaanin ”Nuoruusvuodet” (julkaistu venäjäksi vuonna 1968). Vuonna 1958 ilmestyi venäjäksi käännetty omaelämäkerrallinen kertomus ”Ljam ja Petrik”.


title: Leib Kvitko

text: Kvitko pidätettiin Neuvostoliiton juutalaisvastaisen kampanjan aikana tammikuussa 1949. Vuonna 1952 hänet tuomittiin kuolemaan syytettynä maanpetoksesta ja ammuttiin. Hänen maineensa puhdistettiin vuonna 1955.


title: Sami Hirvonen

text: Sami Hirvonen (s. 7. tammikuuta 1974 Tampere) on suomalainen jääkiekkovalmentaja, joka toimii SM-liigajoukkue Saimaan Pallon apuvalmentajana.


title: Sami Hirvonen

text: Hirvonen toimi kauden 2003–2004 Tampereen Ilveksen C-nuorten päävalmentajana ja valmensi joukkueen Suomenmestaruuteen keväällä 2004. Vuodet 2005–2008 hän toimi Ilveksen A-nuorten päävalmentajana.


title: Sami Hirvonen

text: Kaudeksi 2008–2009 Hirvonen siirtyi valmentamaan Mestis-joukkue Lempäälän Kisaa. Hän valmensi joukkueen toisella kaudellaan 2009–2010 neljänneksi. Toukokuussa 2010 Hirvonen liittyi Petri Mattilan johtamaan Tapparan valmennusryhmään. Mattila kuitenkin erosi päävalmentajan tehtävistä jo ennen kauden 2010–2011 alkua elokuussa 2010. Hirvonen otti hänen paikkansa, kunnes Tappara löytäisi uuden päävalmentajan. Noin kaksi viikkoa myöhemmin hänet nimettiin joukkueen uudeksi päävalmentajaksi ja Hirvonen teki 1+1-vuotisen sopimuksen.


title: Sami Hirvonen

text: Tammikuussa 2011 Hirvonen käytti optionsa ja jatkoi Tapparan päävalmentajana myös kaudella 2011–2012. Syyskuun lopussa 2011, kauden alettua Tapparan osalta heikosti, seura palkkasi hänen tilalleen uudeksi päävalmentajakseen JYPistä kaksi viikkoa aiemmin lähteneen Risto Dufvan. Hirvonen kuitenkin jatkoi loppukauden seuran edustusjoukkueen valmennusryhmässä apuvalmentajan tehtävässä.


title: Sami Hirvonen

text: Syyskuussa 2012 Hirvonen liittyi Kalevan Pallon valmennusryhmään noin puolitoista viikkoa ennen kauden 2012–2013 alkua. Hän toimi muutama päivä aiemmin päävalmentajana aloittaneen Jari Laukkasen apuvalmentajana. Huhtikuussa 2013 julkistettiin hänen liittyvän kaksivuotisella sopimuksella Tuomas Tuokkolan johtamaan Tampereen Ilveksen SM-liigajoukkueen valmennusryhmään.


title: Sami Hirvonen

text: Sami Hirvonen syntyi ilman vasemman käden sormia ja vasenta säärtä. Hän on pelannut Suomen proteesimaajoukkueessa ja käyttää jalkaproteesia. Hirvosen pikkuveljet Tomi ja Ville ovat entisiä SM-liigahyökkääjiä. Veljesten isä on Liiga-Ilveksen entinen puheenjohtaja Simo Hirvonen.


title: Oleg Veretelnikov

text: Oleg Veretelnikov (; s. 22. tammikuuta 1972) on uzbekistanilainen entinen yleisurheilija, joka kilpaili kymmenottelussa. Hän voitti Aasian kisoissa kaksi mitalia, kultaa vuonna 1998 ja hopeaa 1994. Veretelnikov voitti yhden mitalin myös Aasian-mestaruuskilpailuista, joissa hän sai kultaa vuonna 1993. Hän osallistui olympialaisiin vuosina 1996 ja 2000, mutta joutui keskeyttämään molemmilla kerroilla.


title: Emerald Software

text: Emerald Software oli vuonna 1988 perustettu videopelijulkaisija, joka oli toiminnassa vuoteen 1991 asti.


title: Jalkapallon Mestaruussarjan kausi 1980

text: Jalkapallon SM-sarjassa 1980 pelasi kaksitoista joukkuetta. Sarja pelattiin kaksinkertaisena. Pääkierroksen jälkeen pisteet puolitettiin ja kahdeksan parasta ratkaisi mitalijärjestyksen neljän heikoimman siirtyessä karsintasarjaan 1. divisioonan neljän parhaan joukkueen kanssa. Karsintasarjassa lähtöpisteet määräytyivät pääkierroksen sijoituksen mukaan.


title: Jalkapallon Mestaruussarjan kausi 1980

text: OPS:n joukkue: Jukka Rantanen, Aki Lahtinen, Ari Heikkinen, Leo Houtsonen, Eero Rissanen, Matti Ahonen, Pekka Kemppainen, Soini Puotiniemi, Miika Juntunen, Jouni Matero, Keith Armstrong, Hugh Smith, Juhani Himanka, Ari Jalasvaara. Valmentaja Taisto Horneman.


title: Jalkapallon Mestaruussarjan kausi 1980

text: "Euroopan Cup:"


title: Jalkapallon Mestaruussarjan kausi 1980

text: "UEFA Cup:"


title: Ricki Lake

text: Ricki Pamela Lake (s. 21. syyskuuta 1968 Hastings-on-Hudson, New York, Yhdysvallat) on yhdysvaltalainen näyttelijä ja talk show -juontaja. Hänet tunnetaan parhaiten talk show -ohjelmastaan "Ricki Lake", jota hän juonsi vuosina 1993–2004. Lisäksi hän juontanut monia muitakin televisio-ohjelmia ja näytellyt elokuvissa kuten esimerkiksi "Hairspray" (1988). Hän näytteli elokuvassa Tracy Turnbladin roolin.


title: Ricki Lake

text: Ricki Lake oli naimisissa Rob Sussmanin kanssa vuosina 1994–2004. Heillä on kaksi lasta.


title: Sventevith (Storming Near the Baltic)

text: Sventevith (Storming Near the Baltic) on puolalaisen metalliyhtye Behemothin ensimmäinen studioalbumi, joka on julkaistu vuonna 1995.


title: And the Forests Dream Eternally

text: And the Forests Dream Eternally on puolalaisen metalliyhtye Behemothin ensimmäinen EP, joka on julkaistu vuonna 1993.


title: And the Forests Dream Eternally

text: Alkuperäinen


title: And the Forests Dream Eternally

text: Uusintapainos


title: Suomen baseballmaajoukkue

text: Suomen miesten baseballmaajoukkue on joukkue, joka edustaa Suomea miesten baseballin arvoturnauksissa. Ensimmäinen turnaus, johon joukkue osallistui, oli North European Cup 1982. Ensimmäisen kerran Suomi osallistui B-ryhmän EM-turnaukseen 1984, jossa se voitti Saksan. Turnauksen voitti San Marino. Suomi jäi neljän joukkueen turnauksessa viimeiseksi. Suomi osallistui vuoden 2010 EM-karsintoihin ilman mainittavaa menestystä. Myöskään karsinnat baseballin miesten Euroopan-mestaruuskilpailuihin 2012 eivät tuoneet lisäystä joukkueen voittosaldoon.


title: Suomen baseballmaajoukkue

text: Kesällä 2014 Suomen maajoukkue osallistui Euroopan-mestaruuskilpailujen C-sarjaan, jossa sijoittui viidenneksi.


title: Suomen baseballmaajoukkue

text: Jo vuoden 1952 olympialaisia varten Suomen parhaista pesäpalloilijoista koottiin maajoukkue näytösotteluun. Maajoukkue kävi 1951 vierailulla Ruotsissa ja Tanskassa. Olympiakisoissa Yhdysvaltain olympiajoukkueesta koottu yhdistelmä voitti näytöskamppailun ylivoimaisesti 19-1.


title: Valeri Leontjev

text: Valeri Jakovlevitš Leontjev (, s. 19. maaliskuuta 1949 Ust-Usa, Komin tasavalta, Neuvostoliitto) on venäläinen pop-muusikko, joka on etniseltä taustaltaan komi. Leontjevin suosio oli huipussaan 1980-luvun alussa. Hänet nimitettiin vuonna 1996 Venäjän kansallistaiteilijaksi. Hänet tunnetaan yhtenä merkittävimmistä venäläismuusikoista. Leontjev on levyttänyt urallaan yli 30 albumia, joista useat ovat myyneet yli miljoona kappaletta.